Novi sistem kontrole brzine – "pljušte kazne"! | Skandalozno\nNovi sistem kontrole brzine – “pljušte kazne”!\nNa svim auto-putevima u Srbiji je počelo kažnjavanje vozača na osnovu merenja srednje brzine.\n“Ne postoji način da mi ne primenimo važeće propise koji dozvoljavaju maksimalnu brzinu od 120 km/h, tako da ne postoji ta tolerancija”, rekao je Rebić novinarima.\nOn je zahvalio Kancelariji za IT koja je omogućila da od danas u Srbiji stranci i naši građani mogu na post-terminalima da plate novčanu kaznu za prekršaje i da se pritom ne isključuju sa auto-puta kako bi otišli u banku ili menjačnicu.\n“Kao što je prethodnih dana najavljivano, od danas na svim deonicama auto-puteva počinje kontrola prosečne brzine kretanja vozila. Izuzetno sam ponosan što je Srbija jedina u okruženju, a možda i jedina u Evropi koja ima ovakav sistem, koji omogućava da se bez značajnog ulaganja novih sredstava vrši efikasan način kontrole.”\n“Što se tiče ovih koji napuštaju auto-put na bočnim rampama, njima će se dostaviti na adresu dopis u kome će ih obavestiti da su dužni u roku od osam dana da daju podatke o licu koje je načinilo prekršaj.”\nI onima koje policija ne kazni na licu mesta na čeonim naplatnim rampama stizaće kazne na kuće adrese, odnosno vlasnicima vozila.\nPored merenja srednje brzine, na auto-putevima će brzinu kontrolisati i tzv. presretači – automobili bez policijskih oznaka, a sve radi smanjenja žrtava na spskim putevima, naglasio je.\nPrema njegovim rečima, u prethodne dve godine na dva auto-puta život je izgubilo 96 lica, a više od 2.000 je povređeno.\nNa pitanje kako će sistem funkcionisati kada tokom letnje sezone kroz našu zemlju bude prolazio veliki broj stranaca, Rebić je istakao da će u saradnji sa Putevima Srbije obavestiti ambasade zemalja čiji građani najviše koriste naš auto-put kako bi ih upozorili na merenje srednje brzine, a na rampama će na njihovim jezicima – turskom, nemačkom, engleskom i drugim biti istaknuto da se meri prosečna brzina.\nMilinković je rekao da je broj kažnjenih vozača od jutros mnogo manji nego kada je počelo merenje srednje brzine na prvoj deonici Šid-Šimanovci.\n“Otkada je počela da se kontroliše srednja brzina, za oko 30 odsto je smanjen broj slučajeva prekoračenja, a broj nezgoda za 35 odsto, tako da koliko smanjite prekoračenje brzine, toliko ćete smanjiti i broj nezgoda”, naglasio je Milinković.\nVozačima sa srpskim tablicama kojima se brzina kojom su se kretali ne uklopi u propisanu kazna će stići na kućnu adresu, ali će svaki vozač podatak o prosečnoj brzini kojom se kretao moći da vidi na računu na naplatnoj rampi.\nTako, na primer, na deonici Subotica-Niš, dugoj 423 kilometra, dozvoljeno vreme prolaska je tri sata i 31 minut, dok se od Beograda do Niša ne sme stići brže od jednog sata i 58 minuta.\nVozače koji na auto-putevima Srbije budu, ipak, vozili brže nego što je u proseku dozvoljeno, čekaju sledeće kazne:\nZa vožnju brzinom od 120 do 140 kilometara na sat sleduje im novčana kazna u visini od 3.000 dinara, dok će za vožnju brzinom od 141 kilometra do 150 kilometara na sat morati da plate kaznu od 5.000 dinara.\nZa “divljanje” auto-putevima brzinom od 181 do 200 kilometara na sat kazna iznosi od 20.000 do 40.000 dinara, uz dan do 30 dana zatvora, šest negativnih poena i tri meseca do 12 meseci bez dozvole.\nOd 100.000 do 120.000 dinara moraće da izdvoje na ime kazne oni koji voze od 201 do 220 kilometara na sat, a sleduje im i od 15 do 60 dana zatvora, ali i 14 negativnih poena i osam do 12 meseci bez dozvole.\nNa kraju, za vožnju bržu od 221 kilometar na sat novčane kazne nema, ali je predviđena zatvorska kazna u trajanju od 30 do 60 dana, uz 15 negativnih poena i oduzimanje dozvole na period od devet do 12 meseci.\nBudite prvi sa komentarom na članku "Novi sistem kontrole brzine – “pljušte kazne”!"


Hotpoint Ariston bojler PRO R 30l ARISTON PROR30 | ePonuda.com\nHotpoint Ariston bojler PRO R 30l ARISTON PROR30 cene\nZapremina 30 l, Način montaže Visokomontažni, Materijal kazana Čelični, emajlirani, Širina 36.\nEPonuda nije internet prodavnica već Vam omogućava da brzo i lako nađete Hotpoint Ariston bojler PRO R 30l ARISTON PROR30 po najjeftinijoj ceni. Naš cilj je da kupci budu što bolje informisani o ponudi Hotpoint Ariston bojler PRO R 30l ARISTON PROR30 na tržištu Srbije. Vrlo lako nalazite željeni proizvod za kategoriju Bojleri cene, ne morate da lutate od sajta do sajta za Hotpoint Ariston Bojleri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Hotpoint Ariston bojler PRO R 30l ARISTON PROR30 sa PRODAVCEM. EPonuda ne može da garantuje potpunu tačnost specifikacije i slika za Hotpoint Ariston bojler PRO R 30l ARISTON PROR30. Pre kupovine, podatke za Hotpoint Ariston bojler PRO R 30l ARISTON PROR30 proverite na sajtu PROIZVOĐAČA.


Stopa zagađenja vazduha na Kosovu, štetna po zdravlje građana – ZKA\nStopa zagađenja vazduha na Kosovu, štetna po zdravlje građana\nOpasni parametri po ljudsko zdravlje kao što su čestice prašine PM10 i PM2.5, tokom 2016 i 2017 godine nisu mesecima izveštavani, a posebno tokom zimskih meseci kada ovi parametri dostižu maksimalne vrednosti. Bez obzira na manjkavo praćenje i izveštavanje, onda kada je izveštavano, zabeležena su alarmantna prekoračenja parametra PM10 koja su dostigla stopu prekoračenja i do 400%.\nČestice prašine su veoma opasne po ljudsko zdravlje jer su čestice sa veoma malim prečnikom i kao takve mogu da dopiru duboko u našim plućima i da pritom uzrokuju štetne efekte po naše zdravlje. Mogući efekti koji se mogu uzrokovati od ovih čestica su povećanja broja obolelih od bronhijalne astme, hroničnog bronhitisa, hroničnih bolesti pluća kod starijih osoba, povećanje broja kardio-vaskularnih i respiratornih bolesti, raka, skraćenje života kao i povećanje stope smrtnosti.\nIzveštaj revizije performanse “Institucionalni mehanizmi za pravno uređenje, praćenje i izveštavanje o kvalitetu vazduha“ je našao takav sistem praćenja i izveštavanja kojim upravlja Ministarstvo Životne Sredine i Prostornog Planiranja i njeni mehanizmi, ne pruža građanima Kosova realno stanje kvaliteta vazduha a posebno ne u realnom vremenu. Ovaj sistem čini opasnost da ne bude funkcionalan i bez podataka posebno u onim trenucima kada je zagađene vazduha u zemlji veoma teško i da građani ne budu svesni i obavešteni u pravo vreme kako bi preduzeli odgovarajuće mere za sprečavanje ili izbegavanje izlaganja prema zagađivačima vazduha.\nMinistarstvo Životne Sredine i Prostornog Planiranja takođe nije kompletiralo celu pravnu i fizičku infrastrukturu koja je potrebna za upravljanje stanjem kvaliteta vazduha i nije ažurirala celokupno postojeću pravnu infrastrukturu u skladu sa aktuelnim stanjem kvaliteta vazduha.\nBesnik Osmani, Generalni Revizor Nacionalne Kancelarije Revizije Kosova je u vezi sa ovim izveštajem istakao da: “Zagađenje vazduha na Kosovu je zabrinjavajuće za zdravlje građana, a još zabrinjavajuća je činjenica da građani nisu na vreme i pravilno obavešteni o ovoj problematici”.\nProces praćenja i izveštavanja podataka je dodatno otežalo i ne-funkcionalno stanje, često premeštanje, bezbednost i oštećenja stanica koje vrše praćenje i izveštavanje podataka o kvalitetu vazduha.\nZastoji su evidentirani i na lokalnom nivou, a oni se tiču ne usvajanja lokalnih akcionih planova o životnoj sredini, ne izveštavanja o sprovođenju ovih planova kao i zbog ne obnavljanja ovih planova prilikom isteka njihovog roka.\nNacionalan Kancelarija Revizije je dala svoje preporuke koje imaju za cilj da obezbede da odgovorne institucije, odnosno Ministarstvo Životne Sredine i Prostornog Planiranja, Agencija za zaštitu životne sredine, Hidrometrološki Institut kao i Opštine, intenzifikuju njihove napore za stvaranje potpunog pravnog i fizičkog okvira kao i održivih i efikasnih mehanizama za praćenje i izveštavanje. Poboljšanje identifikovanih zastoja će pomoći u identifikovanju konkretnih mera za preduzimanje kako bi se poboljšalo stanje kvaliteta vazduha.\nIako je glavna svrha vladinih politika zapošljavanja promovisanje rada i otvaranje novih radnih mesta, mnogi nedostaci u planiranju, implementaciji i nadgledanju ovih politika uticali da se ne ...


Eurobanka donirale šest miliona dinara za nabavku medicinske opreme - Glas Podrinja\nEurobanka saopštila je danas da je obezbedila šest miliona dinara za kupovinu neophodne medicinske opreme potrebne za suzbijanje epidemije korona virusa.\nDonacija će biti realizovana preko UNICEF-a koji je objavio poziv kompanijama ima da doniraju sredstva za nabavku potrebne opreme.\nPredsednik izvršnog odbora Eurobanke Slavica Pavlović kazala je da su svesni da situacija zahteva brzu reakciju i podršku kako bi zdravstvenim institucijama i pacijentima koji se u njima leče bio omogućen adekvatan medicinski tretman.\n"Ovom donacijom takođe želimo da iskažemo i podršku našem zdravstvenom sistemu, pred kojim je veoma težak zadatak. Smatramo da je sada, više nego ikad, potrebno da pokažemo solidarnost i odgovornost prema društvu u kojem poslujemo", rekla je Pavlović.\nDirektorka UNICEF-a u Srbiji Ređina De Dominićis navela je da UNICEF daje punu podršku nacionalnim naporima da se zaštiti stanovništvo, pre svega kroz nabavku kritično potrebne opreme za zdravstveni sistem, kao i kroz informisanje kako da se zaštiti od virusa i kako da se održe usluge i pruži pomoć najranjivijim porodicama sa decom.\n"Veoma cenimo doprinos privatnog sektora našem radu – i za redovne programe za decu i u vanrednim situacijama poput ove sa kojom se sada svi suočavamo. Poslovna zajednica pokazala je istinsku solidarnost i u uslovima ekonomske neizvesnosti, deo svojih prihoda opredelila za pomoć društvu. Želim da zahvalim svim kompanijama koje su donirale UNICEF-u kako bismo se zajedničkim snagama izborili sa korona virusom i sačuvali živote u Srbiji", navela je Dominićis.\nEurobank je obezbedila pojačanu higijenu svih svojih poslovnica i maksimalnu primenu preporuka za zaštitu od korona virusa.\nRadi bezbednosti, za obavljanje bankarskih poslova, banka savetuje upotrebu "e-b@nking" i "m-b@nking" aplikacija, a za isplatu novca bankomate.


Privredni rast - Blic Online\nJOŠ JEDNA POZITIVNA OCENA ZA SRBIJU! Iz EBRD prognoziraju rast od 6,5 odsto ove i 4,3 odsto u 2022. godini\nEvropska banka za obnovu i razvoj (EBRD) predviđa privredni rast Srbije od 6,5 posto u ovoj godini i od 4,3 procenta u 2022, u novim ekonomskih prognozama objavljenim danas.\nU CRNOJ GORI BEZ POSLA OSTAJE I PO 30 LJUDI DNEVNO Sada imaju "MARŠALOV PLAN" koji bi trebalo da ih "preporodi", ali i strahove od novog poraza\nNakon što je Vlada Crne Gore predstavila "Maršalov plan" koji bi susedima, navodno trebalo da donese ekonomski preporod, dobili smo i zvanične podatke o nezaposlenima u ovoj susednoj zemlji, koji kako tvrde ekonomisti, dodatno stavljalju "mrlju" na mogućnost realizacije "Maršalovog plana" u celosti.\nKAKO ĆE NAM IĆI DO KRAJA GODINE? Jorgovanka izašla sa novim prognozama: Imaćemo veći privredni rast, a evo i šta će biti sa inflacijom\nNarodna banka Srbije je povećala projekciju privrednog rasta Srbije za ovu godinu na 6,5 posto u odnosu na majsku procenu od rastu od 6 procenata.\nIako će zvanični podaci Republičkog zavoda za statistiku o ekonomskim pokazateljima za drugi kvartal ove godine biti objavljeni 2. avgusta, oni nezvanični, koje je izneo predsednik Srbije Aleksandar Vučić, ukazuju da će privredni rast biti čak 15 odsto, što je za pet odsto više od projektovanog.\nOPORAVAK BRŽI OD OČEKIVANOG Agencija S&P povećala prognozu rasta Rusije\nAgencija S&P Global Rejtings predviđa da će ruski ekonomski rast ove godine dostići 3,7 odsto, čime je povećala svoju prognozu iz marta od 3,3 procenta.\nNacionalna banka Austrije (OeNB) očekuje, na osnovu popuštanja epidemioloških mera i napretka u vakcinaciji, za ovu godinu privredni rast od 3,9 odsto. Za iduću godinu, prema prognozi OeNB, BDP bi mogao porasti za 4,2 procenata.\nSrbija će po svemu sudeći ove godine imati rast veći od pet odsto, vrlo verovatno i šest odsto imajući u vidu pokazatelje u prvom kvartalu ove godine, izjavio je danas predsednik Saveza ekonomista Srbije Aleksandar Vlahović.\nHrvatska narodna banka (HNB) revidirala je naviše projekciju privrednog rasta za ovu godinu na 5,9 odsto sa prethodno predviđenih 4,9 procenata. Prognoza je poboljšana na osnovu očekivanja snažnijeg oporavka domaće potražnje, saopšteno je iz HNB-a, prenosi Jutarnji list.


Prva zemlja Evrope koje je ukinula epidemiološke mere - TU magazin\nPrva zemlja Evrope koje je ukinula epidemiološke mere\nNakon što je 15 meseci bio pod svim epidemiološkim merama, Island je zbog velikog broja vakcinisanih građana ukinuo sve mere protiv koronavirusa\nNa Islandu više nema održavanja distanci, nošenja maski, ograničenja broja učesnika skupova, kao i ograničenja rada kafića, restorana i ostalih ugostiiteljskih objekata. Život se u potpunosti vratio u normalu, i to je prva evropska zemlja koja je “pokorila” kobni virus.\nNa Islandu je do sada vakcinisano 87.6% građana starijih od 16 godina, a jedina ograničenja koja su ostala se odnose na putnike. Za ulazak u zemlju je obavezan negativan PCR test za vakcinisane ili dva PCR testa nakon petodnevne izolacije za nevakcinisane putnike.\nPutnici koji imaju potvrdu o vakcinaciji ili o preležanoj bolesti neće morati da se testiraju od 1. jula.\nPrethodni tekstNa odmor u Hrvatsku bez ograničenja\nSledeći tekstManje poznati biseri Mediterana


децембар 2015. – RTV Panonija\n31/12/2015 RTV Panonija 0\nNovosađanima je Novogodisnje praznike čestitao gradonačelnik Novog Sada Miloš Vučević.\nPovodom Novogišnjih praznika sugrađanima se obratio i Nedeljko Šljivanac, predsednik partije Reformisti Vojvodine.\nGradonačelnik Novog Sada Miloš Vučević obišao je pripadnike Prve brigade Vojske Srbije koji se nalaze na zadatku u Kopnenoj zoni bezbednosti na lokalitetu Gornji Vrtogoš i pripadnike novosadskog odreda Žandarmerije koji su na zadatku u […]\nPredsednik Pokrajinske vlade dr Bojan Pajtić pustio je u rad kotlove na biomasu u Ustanovi za decu i omladinu SOS dečje selo “Dr Milorad Pavlović” u Sremskoj Kamenici.\nEmisija „Ćaskanje“ emitovana 29. 12. 2015. Autor i voditelj: Vesna Farkaš Gost: Dobrila Martinov RTV Panonija\nCentar za mobilnost resursa, nevladina organizacija koju mahom predvode članovi bivšeg Otpora u Novom Sadu, okupili su se sinoć u „Master centru“. Pojedinci, udruženja i organizacije su se okupili u cilju postizanja konsenzusa o neophodnosti […]\nNa poslednjoj sednici Skupštine grada Novog Sada za ovu godinu glavna tačka dnevnog reda bio je budžet za predstojeću godinu. Od toga koliko novca će biti u gradskoj kasi zavise planovi i program gradskih javnih […]\nPokrajinski socijalno-ekonomski savet na današnjoj vanrednoj sednici usvojio je predlog Pokrajinske skupštinske odluke o budžetu Vojvodine za 2016. godinu.


Kina navela uslove za obnavljanje saobraćaja sa Rusijom - 11.06.2020, Sputnik Srbija\nKina navela uslove za obnavljanje saobraćaja sa Rusijom\nMinistarstvo spoljnih poslova Kine navelo je uslove za obnavljanje vazdušnog saobraćaja sa Rusijom. 11.06.2020, Sputnik Srbija\nsvet, vesti, kina, kovid 19, rusija\n07:45 11.06.2020 (Osveženo: 00:58 26.08.2021)\n© Sputnik / Aleksandr Krяžev / Uđi u foto-galerijuStjuardesa sa maskom u avionu tokom leta\nMinistarstvo spoljnih poslova Kine navelo je uslove za obnavljanje vazdušnog saobraćaja sa Rusijom.\nU saopštenju se napominje da će Kina dozvoliti putovanje građana pod striktnim poštovanjem sanitarnih i epidemioloških zahteva i stabilizacije situacije sa epidemijom virusa korona u svetu.\nMinistarstvo je naglasilo da je, prema nalogu Kineske uprave civilnog vazduhoplovstva, ruskim avio-kompanijama dozvoljeno da odaberu jednu kontrolnu tačku i vrše jedan međunarodni let nedeljno. Ministarstvo je objasnilo da to zahteva i poštovanje sanitarnih i epidemioloških zahteva.\nKrajem januara Rusija je zatvorila kopnenu granicu sa Kinom i prekinula železnički saobraćaj između zemalja. U februaru je ruska strana ograničila vazdušne veze sa Kinom i uvela zabranu ulaska za kineske državljane.\nSvetska zdravstvena organizacija objavila je 11. marta epidemiju nove infekcije virusa korona, kovid 19, za pandemiju. Prema poslednjim podacima u svetu je zabeleženo više od 7,45 miliona slučajeva zaraze, a umrlo je više od 419 hiljada ljudi.


O mogućem braku između njega i Snežane Matić, s kojom je duže vreme u emotivnoj vezi, pisalo se mesecima, ali je izgleda sada došao pravi trenutak za „vezivanje čvora“.\nMiki Perić rešio je da svoju lepšu polovinu nagradi prstenom i to u nedelju 25. septembra.\nNavala pitanja u vezi sa njegovim privatnim životom naterala je Mikija da svoj mobilni telefon ostavi u rukama prijatelja dok se cela priča ne okonča.\n- Tačno je da se Miki Perić ženi, to će se dogoditi ovog vikenda. Tačnije, svadba je zakazana za 25. septembar. Miki je potpisao ugovor sa jednim magazinom pa ne može da daje više informacija pre izlaska magazina - kaže blizak prijatelj Mikija Perića.


Стојан Новаковић (1842–1915) - Српска књижевна задруга\nPrvi predsednik i jedan od osnivača Srpske književne zadruge bio je istoričar, filolog, književnik, bibliotekar, državni savetnik, ministar, predsednik vlade. Svakoj oblasti kojom se bavio potpuno se posvećivao, unoseći duh reformatorstva i u velikoj meri utičući na razvoj srpske nauke.\nStojan Novaković je bio profesor na Velikoj školi, gde je predavao svetsku i srpsku književnost i slovensku filologiju. Kao istoričar i bibliograf postavio je temelje modernoj istorijskoj nauci, odvojivši istorijske izvore od narodnog predanja. Kao upravnik Narodne biblioteke starao se o bibliotečkoj građi, zakonski regulisao rad i nadležnosti biblioteka i dao naziv najznačajnijem spomeniku ćirilske pismenosti – Miroslavljevom jevanđelju. Na njegovu inicijativu uvedeno je pravilo obavezna tri primerka koja se dostavljaju Biblioteci, a 1881. godine donet Zakon o Narodnoj biblioteci i Narodnom muzeju.\nNa mestu ministra prosvete u vladi Jovana Ristića sproveo je reformu srednjeg obrazovanja, čije su se neke tekovine do danas održale, kao što je podela gimnazije na društveni i prirodni smer.\nPrilikom osnivanja Srpske kraljevske akademije, 1886. godine, izabran je za jednog od prvih 16 redovnih članova, a ukazom od 1. februara 1906. postavljen za predsednika. Na svečanom skupu u slavu stogodišnjice Vuka Karadžića, Novaković je podneo uvodni referat o zadacima Akademije u negovanju srpskog jezika i izneo predlog za izradu rečnika savremenog srpskog jezika.\nBio je predsednik Srpske književne zadruge u dva mandata, od 1892. do 1895. i posle od 1908. sve do smrti 1915. godine.\nTokom šest decenija rada objavio je preko 500 naučnih dela i 50 knjiga, među kojima i „Zakonik Stefana Dušana cara srpskog“.\nSrpska književna zadruga za svog prvog predsednika i osnivača imala je jedinstvenu prosvetiteljsku ličnost, svestranu, posvećenu napretku svog naroda i narodnom ujedinjenju. Jednako se istakao i kao naučnik i kao delatnik, jer je sve ono za šta se borio da bude utemeljeno u zakonu, dosledno sprovodio i u praksi. Zato i danas jednakom snagom odzvanjaju njegove reči sa Prve Skupštine Srpske književne zadruge, održane 22. maja 1893. godine, da su njeni osnivači „ostavljali na stranu sve što bi nas moglo deliti”, da bi, s druge strane, „jače potražili ono što nas može zbližiti i sastaviti”, što je ostao jedan od osnovnih principa u radu SKZ.\nOvaj unos je postavljen u Predsednici i označen Stojan Novaković.\nPlutarh: Ko se najviše služi razumom – najređe se poziva na čula


Štefan Lene: EU u nikad težoj situaciji, ne isključujem njen raspad - Sputnjik Srbija\n13:11 21 Jun 2021\nŠtefan Lene: EU u nikad težoj situaciji, ne isključujem njen raspad\n09:02 26.10.2016 (osveženo 13:44 26.10.2016) Preuzmite kraći link\nBivši austrijski diplomata Štefan Lene kaže da Evropska unija nikad nije bila u težoj situaciji, kao i da renacionalizacija predstavlja najveću opasnost po opstanak.\n„Najvažniji upravljač krizama, Savet EU, nije dobar ’multitasker‘. Po pravilu, Savet se suočava sa velikim temama. Sada mora da se bavi posledicama evrokrize, migrantske krize, ’bregzitom‘, kao i fijaskom trgovinske politike odjednom, i to sve u teškom spoljnopolitičkom okruženju“, konstatovao je on u intervjuu bečkom „Kuriru“.\nNa pitanje da li Evropskoj uniji preti kraj, Lene je kazao da se ne može u potpunosti isključiti raspad Unije, ali da to nije najizgledniji događaj.\n„Najveća opasnost je u tome da EU izgubi sposobnost kreiranja politike i postane sve više nevažna. I Rimsko carstvo je postojalo dugo nakon što je bilo politički mrtvo“, upozorava austrijski ekspert.\nLene smatra da se jedinstvo u EU gubi pre svega zbog masivnog pokreta otpora protiv globalizacije, koji je primetan svuda na Zapadu.\nTaj otpor je prouzrokovan nedostajućom ekonomskom dinamikom, kao i gubitkom poverenja u elite i institucije, smatra on, dodajući da EU, koja je po svojoj „DNK“ liberalni projekat, danas biva od mnogih građana smatran ubrzačem globalizacije zbog čega se njemu protive.\nPrema njegovim rečima, opasan razvoj mogle bi biti promene političke situacije do kojih može doći na važnim izborima u Francuskoj, Nemačkoj i Holandiji tokom 2017. godine.\n„Antievropske i ksenofobične stranke svuda dobijaju na podršci. One će ostati u manjini, ali iz straha od konkurencije su stranke tradicionalne orijentacije levo i desno od centra postale evroskeptične i one koje žele renacionalizaciju, a to je stvarna opasnost“, naveo je Lene.\n„Bregzit“ je veliki udarac po EU, ali ne i pretnja koja može ugroziti opstanak, uveren je on dodajući da je Velika Britanija zbog brojnih izuzetaka već bila samo delimično u Uniji.\nIstovremeno, on ukazuje da bi gubitak EU i povratak na 28 nacionalnih tržišta uništilo ekonomsko umrežavanje i transnacionalne mreže proizvodnje na kojima počiva blagostanje u Evropi.\nTo bi, kako naglašava, bila politička i ekonomska katastrofa „prvog reda“.\nLene podvlači da nema razumne alternative nastavku evropske integracija, koja mora biti reformisana i bliža građanima.


“1 OD 5 MILIONA” U TRSTENIKU: “Građani Srbije ne žele da žive u državi u kojoj je ministar vojske dezerter!” – Kruševac PRESS\nŠesti po redu protest „1 od 5 miliona“ održan je sinoć u Trsteniku uz zvuke pištaljki i parole „Stop diktaturi“, „Abdiciraj“ i „Sviramo za kraj“.\nPre protestne šetnje Trsteničanima su se obratili dramaturg Siniša Kovačevići istoričar Čedomir Antić.\n„Ugasili su Prvu petoletku sa 17.000 školovanih i uspešnih ljudi i zamenili ih za 700 motača kablova. Zamenili su firmu sa resursima za firmu u kojoj 500 evra platite radno mesto da biste dobili 200 evra platu“, rekao je Antić.\n„Nema potrebe da vas krišom slikaju. Potpišite se imenom i prezimenom neka svi znaju ko se borio za slobodu i ko je odlučio da strahu kaže ne!“ Građani Srbije ne žele da žive u zemlji u kojoj je ministar vojske dezerter, ministar kulture nepoznat čak i najužoj familiji, u kojoj je premijer fikus, a bivši predsednik ne želi da napusti rezidenciju, u kojoj su pokupovali diplome, ali ne i znanje“, kazao je Kovačević.\n1 od 5 milionaČedomir AntićPrva petoletkaSiniša KovačevićTrstenik


Potpredsednik Vlade Republike Srbije i ministar unutrašnjih poslova dr Nebojša Stefanović izjavio je danas da su poslednje četiri godine bile godine najznačajnijih reformi u Ministarstvu unutrašnjih poslova.\n„Hteli smo da pokažemo da se o zaposlenima ne brine samo kroz nabavku uniformi, vozila, novog naoružanja i povećanjem plata, već i kroz brigu o njihovom razvoju“, poručio je Stefanović na konferenciji „Efekti reforme upravlјanja lјudskim resursima u MUP – Mi brinemo o lјudima koji brinu o bezbednosti građana“.\nPrema njegovim rečima, sistem karijernog napredovanja omogućio je svim zaposlenima da se dodatno obrazuju i školuju i da napreduju u skladu sa svojim zaslugama i rezultatima.\n„I upravo zahvalјujući činjenici da su najbolјi na najodgovornijim pozicijama pobolјšani su rezultati, povećano poverenje građana i ojačan rad policije i njena efikasnost“, rekao je Stefanović.\nMinistar je istakao da se kvalitet vidi i kroz kandidate na Kriminalističko-policijskom univerzitetu i Centru za osnovnu policijsku obuku.\n„Danas imamo kandidate koji se takmiče, jer žele da rade u Ministarstvu unutrašnjih poslova“, rekao je Stefanović i dodao da je u prethodne četiri godine radni odnos u Ministarstvu zasnovalo oko 3.000 novih policajaca i vatrogasaca, tačnije diplomaca KPU i polaznika COPO i obuke za vatrogasce.\nMinistar je najavio da će već sutra u redove MUP–a stupiti još 677 novih policajaca koji su završili COPO i dodao da je posebno ponosan na činjenicu da je Ministarstvo u ovoj godini zaposlilo i oko 180 članova porodica i dece poginulih i teško ranjenih kolega koji su se borili za Srbiju.\n„Time smo hteli da pokažemo koliko poštujemo sve one lјude koji su ratovali za ovu zemlјu, borili se protiv terorizma i kriminala, čija je hrabrost bila ogromna i koji su žrtvovali sopstveni život za odbranu Srbije“, istakao je Stefanović.\nMinistar se zahvalio Kralјevini Švedskoj koja je pomogla da se reforme lјudskih resursa u MUP-u sprovedu, kao i svim zaposlenima u Sektoru za lјudske resurse koji su taj veliki posao odradili.\nPomoćnik ministra i načelnik Sektora za lјudske resurse Katarina Tomašević istakla je da se Sektor za lјudske resurse, od 2015. godine kada je formiran, trudio da se iz administrativne i kadrovske službe transformiše u moderan sistem upravlјanja lјudskim resursima.\nGovoreći o rezultatima Sektora tokom četiri godine postojanja, Tomašević je istakla da je po prvi put na javnom konkursu izabran direktor policije, a nakon toga i na brojnim internim konkursima izabrani su načelnici policijskih uprava.\n„Nastojali smo da prepoznamo i osmislimo najbolјi model napredovanja koji će omogućiti karijerni razvoj policijskih službenika“, istakla je Tomašević i dodala da je, takođe, uveden nov model ocenjivanja i izrađen Katalog sa opisima radnih mesta za policijske službenike. Uvedene su, kako je rekla, i kategorije državnih službenika i nameštenika sa opisima poslova, a izvršena je i kategorizacija organizacionih jedinica Ministarstva.\n„Na osnovu objektivnih kriterijuma baziranih na opisima poslova i zadacima radnog mesta sprovedena je reforma plata“, rekla je Tomašević i dodala da je uveden i psiho-test u proces selekcije, koji je u potpunosti automatizovan i isklјučuje mogućnost bilo kakvog uticaja.\nTomašević se zahvalila Kralјevini Švedskoj na nesebičnoj pomoći u reformskim procesima i dodala da je za uspeh reformi od izuzetnog značaja podrška koju je Sektoru za lјudske resurse pružao ministar Stefanović.\nSavetnik u ambasadi Kralјevine Švedske Ola Anderson istakao je da Švedska pruža podršku Ministarstvu unutrašnjih poslova od 2004. godine i da je do sada pomogla sa oko 25 miliona evra u raznim oblastima.\n„Jedna od glavnih stvari u reformi Ministarstva unutrašnjih poslova bilo je unapređenje organizacione efikasnosti MUP-a, što je na jedan integrisani način rađeno kroz pružanje podrške za dva klјučna koncepta upravlјanja – upravlјanje sredstvima i strateško planiranje“, rekao je Anderson.\nPrema njegovim rečima, podignuti su kapaciteti za upravlјanje i uvođenje novih koncepata, što je rezultiralo dobrom strategijom razvoja zaposlenih i to je pionirski rad u državnoj upravi u Srbiji, jer se postavlјa temelј za karijerno napredovanje.\nOn je naveo da je Ministarstvo unutrašnjih poslova u ovom pogledu uzor drugim institucijama i dodao da su sprovedene reforme izuzetno značajne za ispunjavanje kriterijuma na putu Srbije ka Evropskoj uniji.\n„Vizija Ministarstva da se transformiše u modernu, odgovornu i efikasnu policiju koja garantuje bezbednost i koja je u službi građana, doprinosi razvoju i evropskim integracijama“, naveo je Anderson.\nTim lider implementacione agencije IMG Hans Ulens objasnio je da su od 2014. godine sprovedena dva projekta, podrška strateškom razvoju sistema za informacione tehnologije koji je završen, kao i projekat strateškog upravlјanja i razvoja kapaciteta za evropske integracije MUP-a, koji bi trebalo da se završi sredinom 2020. godine.\n„Cilј ovih projekata je da se unaprede reforme unutar Ministarstva unutrašnjih poslova“, rekao je Ulens i istakao da bi reformski procesi u MUP-u mogli da posluže kao model drugim ministarstvima u Srbiji, ali i drugim zemlјama regiona.


Dečija pijaca na Zvezdari – MAMIN SVET\nHome Brinite o sebi\tDečija pijaca na Zvezdari\nU četvrtak 24. oktobra na platou ispred opštine Zvezdara biće otvorena još jedna dečija pijaca. Pijaca će biti otvorena u periodu od 11 do 14 časova, a u okviru nje biće postavljeno 20 tezgi na kojima će učenici srednjih i osnovnih škola razmenjivati i prodavati udžbenike, rukotvorine, igračke, časopise i likovne radove.\nU okviru pijace biće organizovan i posebni program koji će obuhvatati muzičko – scenske nastupe i pozorišne predstave. Ovo je već druga po redu dečija pijaca koja deci omogućava da na lak i jednostavan način nabave najrazličitije igračke, knjige i školske potrepštine.\nDečija pijaca na Zvezdari was last modified: 23 oktobra, 2013 by Angelina Radulović\nGrazia noć kupovine na četiri lokacije u...


Zapošljavanje žena i radna sigurnost - Diskusija na Forumu: Friedrich-Ebert-Stiftung Kosovo Office\nThursday, 12.10.2017 - Thursday, 02.11.2017 - Priština\nStopa zaposlenosti među ženama radne dobi na Kosovu je samo 11.5%, u poređenju sa stopom od 38.7% za muškarce. Nedostatak ekonomskog angažovanja i sigurnosti na radu za žene na Kosovu pogoršava problem siromaštva i visoku stopu nezaposlenosti na Kosovu; ovo utiče na sposobnost žena da obezbede adekvatnu ishranu i zdravstvenu negu porodici; time se povećava verovatnoća da će ona patiti od nasilja u porodici; ovo može negativno uticati na njene sposobnosti za ostvarivanje svojih političkih prava.\nU cilju rešavanja nezaposlenosti, podizanja svesti o rodno specifičnim izazovima i pružanja podrške inicijativama za povećanje zaposlenosti žena, Friedrich Ebert-Stiftung (FES) - Priština je sarađivao sa Privrednom komorom Kosova i Centrom za istraživanje i dokumentovanje sa ciljem organizovanja sastanaka sa zainteresovanim stranama. U mnogim informativnim sesijama, kao i konferencijama organizovanim o zapošljavanju žena i radnoj sigurnosti u oba sektora, privatnom i javnom, trudili smo se da informišemo žene o ovom pitanju, inicijativama i o interesnim stranama; da se diskutuje o mogućim podsticajima koji mogu proizaći iz zakonodavstva, kao i o potrebi za reformama i strategijama, čiji će cilj biti podrška zapošljavanju žena.


Sukobi u Frankurtu ispred sjedišta ECB, povrijeđen policajac\nU Frankfurtu je jutros ispred sjedišta Evropske centralne banke (ECB) došlo do sukoba između demonstranata iz pokreta “Blokjupaj” i policije, pri čemu je upotrijebljen i suzavac, javlja izvještač sajta “Raša tudej” sa lica mesta.\nLjevičarski aktivista okupljeni u međunarodni pokret “Bokjupaj” (Blockupy) su prethodno najavili da je cilj njihovih aktivista da, u skladu sa protivljenjem vladinim mjerama štednje, danas blokiraju novo sjedište ECB, pred otvaranje zgrade.\n“Iznad glava nam leti helikopter, a vazduh je pun suzavca. Policajci su barikadama i bodljikavom žicom ogradili novu zgradu ECB”, naveo je izvještač iz centra Frankfurta.\nPortparol njemačke policije je izjavila da je u sukobima povrijeđen najmanje jedan policajac pošto su ljevičarski demonstranti bacali kamenice na službu obezbjeđenja ispred zgrade ECB.\nAktivisti iz pokreta “Blokjupaj” su blokirali centralni most preko rijeke Majne, kao i jedan važan kružni tok na istoku grada. Pored toga, širom grada su zapaljene kante za smeće, a na zapadu grada je zapaljeno i nekoliko automobila.\nECB, zajedno sa Evropskom komisijom i Međunarodnim monetarnim fondom, dio je takozvane “trojke” koja nadzire poštovanje uslova za dobijanje kredita u finansijski problematičnim zemljama, poput Grčke.


Narodna skupština usvojila set zakona o povećanju plata u RS – Haber.ba\nNarodna skupština Republika Srpkse - N1..\nUsvojeni su sljedeći zakoni: Zakon o platama zaposlenih lica u javnim ustanovama u oblasti zdravstva Republike Srpske – po hitnom postupku; Zakon o izmjenama Zakona o platama zaposlenih u oblasti visokog obrazovanja i studentskog standarda RS – po hitnom postupku; Zakon o platama zaposlenih u osnovnim i srednjim školama i đačkim domovima u RS – po hitnom postupku; Zakon o izmjeni Zakona o platama zaposlenih u oblasti kulture RS – po hitnom postupku; Zakon o izmjenama Zakona o platama zaposlenih u institucijama pravosuđa RS – po hitnom postupku i Zakon o izmjenama Zakona o platama zaposlenih u Ministarstvu unutrašnjih poslova RS – po hitnom postupku. prenosi “N1“.\nNarodna skupština Republike Srpske usvojila je i Zakon o izmjenama Zakona o porezu na dohodak – po hitnom postupku i Zakon o dopuni Zakona o doprinosima – po hitnom postupku.\nTeme:BiH, izmjene, Narodna skupština RS, plate, povećnaje, set zakona, usvajanje


Među kompanijama iz Italije, kako je dodao Mafoda, biće i one koje se bave proizvodnjom opreme za selekciju i pakovanje voća i povrća, proizvodnjom terenskih viljuškara, automatskih mašina za vertikalno pakovanje, priključnih mašina, kao i proizvodnjom hidrauličnih cilindra za sektor poljoprivrede.\nPrema njegovim rečima, italijanske kompanije će svoju ponudu namenjenu poljoprivredi i prehrambeno-prerađivačkoj industriji predstaviti u Hali 1 Novosadskog sajma u okviru italijanskog štanda.\nOn je najavio da će tokom trajanja ove velike poljoprivredne manifestacije, u saradnji sa Ministarstvom poljoprivrede Srbije biće održana i dva seminara na temu primene inovacija u poljoprivredi i razvoja mlečno prerađivačke industrije.\n"Reč je o granama poljoprivrede prema kojima nadležne institucije Srbije pokazuju sve veće interesovanje, a mi smo, s obzirom da država i tržište Srbije uvažavaju i cene italijansku izuzetnost na ovom polju, s velikim zadovoljstvom prihvatili poziv da predstavimo i ilustrujemo u te dve oblasti naše iskustvo "Made in Italy", ovde u Srbiji", rekao je Mafoda.\nOn je dodao da će 15. maja biti organizovani i "bi tu bi" (B2B) susreti izlagača u saradnji sa Privrednom komorom Srbije, kao i predstavljanje srpskih granskih kompanija koje će učestvovati na predstojećem sajmu poljoprivredne mehanizacije u Bariju koji će se održati od 12. do 15. oktobra u Bariju.\nPrema rečima Mafode između Srbije i Italije postoje velike mogućnosti za saradnju, posebno u oblasti poljoprivrede jer ima dosta neiskorišćenih potencijala.\nOn je naveo i da sektor poljoprivrede učestvuje između 15 i 20 odsto u ukupnoj trgovinskoj razmeni Srbije i Italije, koja je procenjena na oko tri milijarde evra.\nNa ovogodišnjem Sajmu poljoprivrede u Novom Sadu od 13. do 19. maja očekuje se oko 1.500 izlagača iz 60 zemalja, a Bosna i Hercegovina je zemlja partner jedne od najznačajnijih privrednih manifestacija u centralnoj i jugoistočnoj Evropi biće.\n:: AgroVizija Portal :: NA SAJMU 15 ITALIJANSKIH KOMPANIJA ::


SRBIJA IZNENADA OSTALA BEZ SELEKTORA: Ivančić više nije trener futsalera\n23.07.2021. • 12:26\nTrener Srbije se povukao sa te funkcije zbog privatnih razloga.\nSelektor muške futsal reprezentacije Srbije Goran Ivančić povukao se sa funkcije zbog privatnih razloga, saopštio je danas Fudbalski savez Srbije (FSS).\nIvančić je prethodnih pet godina vodio futsal reprezentaciju, sa njima je ostvario velike rezultate i generalno podigao taj sport na viši nivo, međutim sada se povukao i do pronalaska novog selektora njegovu funkciju obavljanje Dejan Majes, njegov pomoćnik.\n"Uz svu nadu da ću se izboriti sa privatnom preprekom koja se našla na mom putu da nacionalni futsal tim povedem na predstojeće FIFA futsal prvenstvo sveta u Litvaniji, moram sa žaljenjem da vas obavestim da nisam u mogućnosti da na adekvatan način odgovorim obavezama i odsustvima koje nas očekuju, pa iz tih razloga ne mogu da nastavim da obavljam funkciju selektora futsal „A“ reprezentacije Srbije", rekao je Ivančić i zahvalio se svim saradnicima i FSS.\nSrbija se za vreme njegovog mandata plasirala na EURO 2018 i SP 2021, a na dobrom smo putu da se kroz baraž plasiramo i na sledeće EP u Holandiji 2022.\n"Ja ću uvek stajati na raspolaganju, ukoliko je moja pomoć potrebna i nadam se da će naša futsal reprezentacija i sa novim selektorom napraviti rezultate za ponos, kao što je bilo u prethodnom periodu", rekao je Ivančić za sajt FSS.


Infostud analizirao tržište rada u prvih 5 meseci ove godine Infostud analizirao tržište rada u prvih 5 meseci ove godine – Personal magazin\nPrema poslednjoj analizi, u prvih pet meseci 2010. godine, od strane poslodavac u Srbiji najtraženiji su bili kandidati iz oblasti trgovine, srednjeg menadžmenta, opšte ekonomije i administracije i računovodstva koji…\nPrema poslednjoj analizi, u prvih pet meseci 2010. godine, od strane poslodavac u Srbiji najtraženiji su bili kandidati iz oblasti trgovine, srednjeg menadžmenta, opšte ekonomije i administracije i računovodstva koji su na raspolaganju imali najveći broj slobodnih radnih mesta. Zanimljivo, u poređenju sa prošlom godinom za oblast trgovine i srednjeg menadžmenta raspisano je više oglasa, a najveći skok ostvaren je kod zanimanja iz opšte ekonomije – 12% više pozicija. Najveći broj tih slobodnih pozicija na sajtu poslovi.infostud.com odnosio se na komercijaliste, agente prodaje, menadžere prodaje i izvoza, knjigovođe i diplomirane ekonomiste. Nažalost, za računovođe i ljude koji se bave administrativnim poslovima raspisano je čak 20% manje radnih pozicija nego u istom periodu prošle godine.\nKoliko su ove pozicije plaćene? Prema podacima sa sajta www.istrazivanjeplata.com za navedene pozicije plate su se kretale uglavnom preko 45 000 dinara neto u proseku. Tako, recimo, diplomirani ekonomista na svom radnom mestu primiće oko 40 000 dinara, 4 000 više od proseka plate za knjigovođe, a opet za isto toliko manje od, recimo, plate agenta prodaje. Razumljivo, najveću platu među njima zabeležio je menadžer prodaje koji prima u proseku oko 48 000 dinara. Veće plate od njih primali su zaposleni u oblasti IT-a, koji su u proseku dobijali oko 60 000 dinara mesečno. Iako je za njih u ovom periodu bilo otvoreno oko 400 slobodnih radnih pozicija, to je za oko 5% manje nego u istom periodu lane.\nAnaliza sajta poslovi.infostud.com pokazala je da su najmanje tražene kategorije posla, kao i prethodnih godina, bile iz oblasti fizike, biologije, sociologije, psihologije, grafičarstva i izdavaštva za koje je u ovom periodu bilo raspisano tek pedesetak radnih mesta.\nPovećana ponuda za novinare, ali manje posla za pravnike i arhitekte\nNajveći porast broja pozicija u odnosu na 2009. godinu bio je u medijima i kulturi, iako je taj broj i dalje mali. To je dobra vest za sve novinare koji u proseku, prema podacima sa sajta www.istrazivanjeplata.com primaju oko 35 000 dinara. Rast pozicija je zabeležen i u oblastima psihologije, saobraćaja i transporta, fizike i veterine za koje je bilo raspisano najmanje oglasa, ali ipak sa velikim procentualnim porastom u odnosu na prethodnu godinu.\nNajveći pad broja pozicija u odnosu na 2009. godinu zabeležen je u oblastima biologije, grafičarstva i izdavaštva, arhitekture, ljudskih resursa i prava. To je svakako razočaravajuća vest za sve arhitekte i advokate bez posla koji bi na svom radnom mestu primali oko 48 000 dinara, ali naročito za domaće HR-ove koji, pokazuje analiza, primaju plate i iznad 62 000 dinara mesečno.\nOhrabrujuća vest je da je samo u maju ove godine na sajtu poslovi.infostud.com bilo objavljeno čak 907 pozicija, među kojima je bilo posla za oko 1760 kandidata\nInfostud analizirao tržište rada u prvih 5 meseci ove godine was last modified: June 21st, 2010 by Redakcija\nDr. Oetker Srbija web igra “Okupi svoj tim”


Stipo Vladić Šampion 2015 WSOP Circuit Rozvadov Super High Roller-a za €256,025 | PokerNews\nStipo Vladić Šampion 2015 WSOP Circuit Rozvadov Super High Roller-a za €256,025\n07. Novembar 2015. Christian ZetzscheŽeljka Krstić\nDrugi i ujedno finalni danWorld Series of Poker Circuit €25,000 Super High Rollera u Kings's Casinu u Rozvadovu startovao je sa 22 igrača i bilo je potrebno čak četrnaest sati igre da bismo dobili pobednika.\nNakon maratonskog meča, na vrhu polja je završio igrač iz Hrvatske Stipo Vladić koji je za ovaj šampionski plasman nagrađen sa €256,025. Prethodni Vladićev najuspešniji rezultat bio je runner up finiš na GCOP €5,500 No-Limit Texas Hold'em 8-Max High Rolleru u Rozvadovu za €45,539.\nVladić je do titule došao nakon što je u heads up-u deklasirao češkog high-stakes igrača Martin Kabrhela.\nNagradni fond €25,000 Super High Rollera je iznosio €512,050 i raspodeljen je između prve tri top pozicije.\n1 Stipo Vladić Croatia €256,025\n2 Martin Kabrhel Czech Republic €153,615\n3 Pierre Mothes Germany €102,410\nJoš jedan regionalni igrač je imao priliku za dobar plasman na ovom eventu, ali nije uspeo da ode dalje od 7. mesta. Naime, Aleksandar Tomović iz Srbije je u Dan 2 ušao kao startni chip leader sa 320,000 chip-ova, dok ga je Stipić u korak pratio sa 314,100.\nTomović nije uspeo da realizuje startnu prednost i eliminisan je u ruci u kojoj je gurnuo all in sa , a platio ga Martin Kabrhel sa BTN sa . Board doneo je Tomovićevu eliminaciju koji sa 7. mestom, nažalost nije uspeo da uđe u isplate.\nBubble boy Super High Roller-a je Philipp Zukernik koji je sa svojih poslednjih 9 bb platio open-shove Pierre Mothes-a koji ga je sa top parom na flopu eliminisao na ovoj neslavnoj poziciji.\nPierre Mothes je u nastavku igre krenuo Zukernikovim stopama nakon što ga je Martin Kabrhel eliminisao sa straight-om na riveru. Za razliku od prethodnika, Mothes je za 3. mesto nagrađen sa €102,410.\nStipo Vladić je tokom maratonskog finalnog dana bio jedan od najaktivnijih igrača u polju i akter velikog broja eliminacija. Iako je u HU ušao sa popriličnim zaostatkom u odnosu na Čeha, Vladić je uspeo da preokrene stvari u svoju korist i preuzme vođstvo. Nakon dva ipo sata HU akcije, Kabrhel je uspeo jednom da se duplira, ali ne i da vrati startnu prednost.\nU finalnoj ruci Stipo Vladić open-shove-uje sa SB, a Kabrhel call-uje sa preostalih 330,000 chip-ova.\nBoard: donosi elininaciju Martina Kabrhela koji je za runner up finiš nagrađen sa €153,615, dok je Stipo Vladić kao najnoviji WSOP Circuit šampion osvojio nagradu od €256,025.\nČestitke za ovaj uspešan plasman Vladiću upućuje Balkan.PokerNews ekipa!\nStipo Vladić-Šampion WSOP Circuit €25,000 Super High Rollera\nVladić je do titule i najuspešnijeg plasmana u karijeri došao nakon što je u HU deklasirao češkog high-stakes igrača Martina Kabrhela.\nWSOP WSOP Circuit Stipo Vladić Patrik Antonius Aleksandar Tomović\nPatrik AntoniusStipo VladicAleksandar Tomović\nWSOP Circuit u King's Casinu (Turnirski Raspored)


Zatvorska kazna za savjetnika Fikreta Abdića - CIN\nKantonalni sud u Bihaću je 15. aprila nepravosnažno osudio Ibrahima Mujića na dvije godine i tri mjeseca zatvora jer je 2008. kao profesor i rukovodilac projekata na Biotehničkom fakultetu Univerziteta u Bihaću zloupotrijebio ovlaštenja i sebi pribavio korist od 54.000 KM.\nPresuda ga obavezuje da nadoknadi tu štetu te mu zabranjuje da naredne dvije godine obavlja posao profesora i odgovorne osobe na fakultetu ili u drugoj javnoj ustanovi.\nOn je jedan od pet savjetnika Fikreta Abdića Babe, načelnika Općine Velika Kladuša, o kojima je 2018. godine pisao Centar za istraživačko novinarstvo (CIN) jer su bili u potencijalnom sukobu interesa. Prema CIN-ovom istraživanju, savjetnici su istovremeno radili u općinskoj upravi i rukovodili javnim preduzećima ili udruženjima koja godišnje dobiju više od 10.000 maraka iz budžeta.\nMujić je i danas predsjednik Skupštine Udruženja za zaštitu nezaposlenih dioničara „Agrokomerca“ koje je prethodne dvije godine, odlukom načelnika Abdića, dobilo 450.000 maraka.\nBudžetom za 2019. godinu, koji je Abdić predložio početkom aprila, planirano je još 200.000 KM. Kao i prethodnih godina, korištenje ovog novca pravda se samo načelniku.\n„Sredstva utvrđena u budžetu, pozicija ‘Tekući transfer Udruženju za zaštitu nezaposlenih dioničara Agrokomerc’, koristit će se u skladu sa zaključcima općinskog načelnika“, navedeno je u Odluci o izvršavanju budžeta za 2019. godinu.\nKako je CIN ranije pisao, Mujić živi i radi u Hrvatskoj, a povremeno dolazi u Veliku Kladušu da savjetuje načelnika. Novinarima CIN-a je rekao da kod Abdića i u Udruženju volontira.\nPrema federalnom Zakonu o sukobu interesa, savjetnici ne mogu biti istovremeno u udruženjima koja se iz budžeta finansiraju u iznosu većem od 10.000 KM. Međutim, u Federaciji Bosne i Hercegovine već šest godina ne postoji tijelo nadležno za provođenje ovog zakona.


USK: Odlazak građana stvorio rupu u budžetu za zdravstvo\nHome Izaberi grad Bihać USK: Odlazak građana stvorio rupu u budžetu za zdravstvo\nNajveći problem s kojim se trenutno suočava zdravstveni sistem u Unsko-sanskom kantonu je drastičan pad broja zdravstvenih osiguranika, izjavila je Nermina Ćemalović, ministrica zdravstva u Vladi USK.\nPrema njenim riječima, broj osiguranika samo u posljednjih nekoliko godina manji je za devet hiljada, što se neminovno odražava na finansiranje i kvalitet zdravstva.\n“U posljednjih nekoliko godina našli smo se u nezavidnoj poziciji jer odlazi veliki broj građana, pa i čitavih porodica.\nOdlaze mladi i obrazovani ljudi i gotovo da nema kuće a da neko iz nje nije u inostranstvu.\nSamim tim, značajno je opao priliv sredstava u Zavod zdravstvenog osiguranja USK, iz kojeg se praktično finansira cjelokupno zdravstvo”, kazala je Ćemalovićeva.\nOna je navela da smanjenje finansija generira druge probleme pa su nezadovoljni zdravstvene ustanove, ljekari i drugi zaposleni, a posljedica svega toga je da trpe pacijenti.\n“Posjedujemo staru medicinsku opremu, posebno ovu koja se tiče dijagnostike, sanitetski park je loš i zastario, a isto se može reći i za najveći dio infrastrukture, objekata i prostora za rad”, kazala je Ćemalovićeva.\nIz Zavoda zdravstvenog osiguranja USK navode kako je dodatni problem u svemu i veliki broj neosiguranih lica.\nPrema posljednjim informacijama, doprinose za zdravstvo plaća nešto manje od 30.000 zaposlenih osoba, a na području Unsko-sanskog kantona živi oko 300.000 stanovnika, što predstavlja veliki nesrazmjer.\nPostoji i niz drugih problema koji i dalje egzistiraju, kao što je loša naplata doprinosa koji i dalje u velikoj mjeri zavise od dobre volje poslodavaca.\nTakođer, opterećujuća okolnost su i ranija dugovanja većine ovdašnjih zdravstvenih ustanova, kao što je Kantonalna bolnica u Bihaću, čiji ukupni dugovi iznose oko 12,5 miliona maraka.\nTakođer, u veoma teškoj situaciji je i Opća bolnica u Sanskom Mostu s obzirom na to da je njen opstanak doveden u pitanje zbog nedovoljnog broja zdravstvenih osiguranika, a gubitaši su i svi domovi zdravlja u ovome kantonu, izuzev onoga u Cazinu. Teško stanje u zdravstvu uzrokovalo je i loš položaj zdravstvenih radnika, koji u velikom broju napuštaju USK u potrazi za boljim uslovima rada.\nPrema podacima resornog ministarstva, u protekle tri godine zdravstvene ustanove u USK napustilo je više od stotinu radnika, od čega su trećina liječnici.\nPrevious articleCazinjanima 10 medalja\nNext articleFOTO+VIDEO – Zašto nije rasvijetljena Lukačeva uloga u slučaju ubistva pripadnika 5. Korpusa


Vreme 1215 - Novo priznanje za Hemofarm: Kapetan srpske privrede\nNovo priznanje za Hemofarm >\nPriznanje "Kapetan Miša Anastasijević" jedno je od najuglednijih privrednih i društvenih priznanja u Srbiji koje se dodeljuje u okviru projekta kompanije Media Invent "Put ka vrhu", sa ciljem afirmacije društvenih i preduzetničkih vrednosti, stvaralaštva i društveno odgovornog poslovanja, a na osnovu odluke žirija koji čine ugledni predstavnici Privredne komore Vojvodine, Privredne komore Beograda i Fakulteta tehničkih nauka Novi Sad.\nDr Ronald Seelinger, generalni direktor Hemofarma – dobitnik priznanja "Kapetan Miša Anastasijević"\nNa dodeli nagrada, u ime svih laureata, direktor Hemofarma je zahvalio prisutnima i istakao da je počastvovan prestižnom nagradom.\n"Privilegija je biti prepoznat kao lider razvoja poslovnog ambijenta u Srbiji. Posebno sam ponosan što je priznanje ‘Kapetan Miša Anastasijević’ već drugo koje ide u Hemofarm jer je nedavno, na regionalnom nivou, Fondacija Hemofarm nagrađena za filantropiju. Kao jedna od vodećih kompanija u Srbiji, Hemofarm ima odgovornost i obavezu da doprinosi i razvoju pozitivne ekonomske klime. Prošle godine, Hemofarm je u veoma izazovnom ambijentu učvrstio svoju lidersku poziciju na farmaceutskom tržištu u Srbiji, a kao najveći izvoznik lekova iz zemlje, plasirao se u top pet najvećih izvoznika iz zemlje i kao društveno odgovorna kompanija ulagao značajne napore u unapređenje celokupnog društva. Nagrada je potvrda da je dobra poslovna praksa koju neguje Hemofarm prepoznata i daje nam dodatni podstrek da nastavimo sa razvojem aktivnosti u domenu korporativne društvene odgovornosti koja nam je podjednako značajna kao i poslovanje", rekao je Ronald Seeliger.\nGeneralni direktor Hemofarma poručio je da će zajedno sa svojim timom nastojati da opravda dobijanje ove prestižne nagrade unapređenjem saradnje sa institucijama koje će, podrškom domaćim kompanijama i pojedincima, doprineti unapređenju ambijenta za dalji razvoj Srbije, ali i stvaranju podsticajnih ekonomskih uslova za strane investitore.\nRonald Seeliger rođen je u Berlinu, gde je diplomirao i doktorirao na Tehničkom univerzitetu. Zavidno međunarodno iskustvo sticao je na visokim menadžerskim pozicijama u internacionalnim kompanijama, među kojima i na poziciji šefa finansijskog upravljanja u Formuli 1. Za generalnog direktora Hemofarma imenovan je jula 2012. godine, a od 2013. je i predsednik Nemačko-srpskog privrednog udruženja, koje aktivno doprinosi unapređenju partnerstva nemačke i srpske privrede, ali i reformi Srbije kako bi bila atraktivnija stranim investitorima.\nHemofarm je lider na domaćem farmaceutskom tržištu, najveći izvoznik lekova u Srbiji i među najvećim kompanijama izvoznicima u zemlji. Osnovan je 1. juna 1960. godine u Vršcu, gde se nalazi i najveći proizvodni kompleks. Od avgusta 2006. član je nemačke STADA Grupe, kompanije koja je peti proizvođač generičkih lekova na svetskoj rang-listi. Hemofarm je kvalitetnim a dostupnim proizvodima prisutan u više od 30 zemalja, i više od 60 odsto ukupne prodaje realizuje na inostranim tržištima. Prva je farmaceutska kompanija u Srbiji koja je objavila Izveštaj o održivom razvoju koji je ocenjen respektabilnom ocenom B+, što je najveći ostvaren standard u regionu.


Izvještaj o "miješanju Rusije" u SAD izbore zasnovan na "procjenama" bez ikakvih odgovarajućih dokaza -- Gospodari lutaka -- Sott.net\nIzvještaj o "miješanju Rusije" u SAD izbore zasnovan na "procjenama" bez ikakvih odgovarajućih dokaza\nČet, 10 Kol 2017 23:20 UTC\n© AP Photo/ Jon Elswic\nVeterani američke obaveštajne službe obratili su se predsedniku Donaldu Trampu sa specijalnom porukom u kojoj se dovodi u sumnju naširoko razmatrana verzija "mešanja Rusije" u američke izbore 2016. godine.\nDokument su pripremili članovi organizacije "Veterani obaveštajne službe za razum" i uputili ga šefu države još krajem jula, a u četvrtak je njegov sadržaj dospeo u medije.\n"Ključni nalazi nezavisne istrage su u tome da su podaci Komiteta kopirani brzinom koja daleko prevazilazi mogućnosti interneta za hakovanje iz daljine", navodi se u saopštenju.\nAutori takođe ukazuju na to da nema nikakvih dokaza da je Rusija učestvovala u curenju tih podataka, kao i da je upravo Rusija predala ukradene podatke resursu "Vikiliks", gde su i objavljeni.\nU zahtevu se pominje i haker Gučifer 2.0, za koga SAD smatraju da je umešan u hakovanje, navodno po zadatku Moskve, ali koji je negirao svoju vezu sa ruskim vlastima. Veterani obaveštajne službe ističu da dokazi o vezi hakera sa "Vikiliksom" takođe nisu utvrđeni, a svi apeli o tome obaveštajnim službama SAD i predsedniku Baraku Obami ostale su bez odgovora.\nU vezi sa tim, organizacija je kritikovala izveštaj američkih obaveštajnih službi od 6. januara u kom se tvrdilo učešće Rusije u hakovanju.\n"On (izveštaj) je uglavnom zasnovan na 'procenama' koje nisu potkrepljene nikakvim odgovarajućim dokazima", pišu veterani obaveštajne službe.\nAutori takođe pozivaju Trampa, koji je i sam više puta dovodio u pitanje "krivicu" Rusije, da postavlja odgovarajuća pitanja aktuelnim čelnicima američkih obaveštajnih službi, jer, kako smatraju veterani, oni kriju "kako se sve to desilo".\nAmerički Kongres vodi nezavisnu istragu o navodnom mešanju Rusije u američke predsedničke izbore na kojima je pobedio Tramp. Ovo pitanje razmatra specijalni tužilac Robert Miler koji paralelno proverava veze Trampovog okruženje sa Rusijom.\nRusija je u više navrata negirala ove optužbe, a portparol Kremlja Dmitrij Peskov nazvao ih je "apsolutno neosnovanim".


NEK JOJ NEKO PRIGOVORI AKO SME Naša pevačica odlučila da postane profesionalna bokserka, TUČE KAO PRAVI BRAT (VIDEO)\nPevačica Dara Bubamara oduševila je svoje pratioce na društvenim mrežama kada je podelila video na kome boksuje zajedno sa ličnim trenerom.\nKako se na snimku iznad može videti, pevačica je u Novom Sadu posetila teretanu, a potom se ozbiljno dala u vežbanje.\nFanovi komentarišu da su njeni udarci rukama i nogama na mestu, kao i da se vidi da joj boks ide od ruke.\n"Tuče se kao pravi brat" , napisao je jedan od fanova u komentaru aludirajući na Darinu spremnost i jačinu.\nVERUJTE NA REČ DA OVA SLIKA DARE BUBAMARE NIJE REALNA Fotošop ili realno stanje? Pogledajte zbog čega je pevačica postala GLAVNA TEMA\nU OVOM STANU JE DARA NAPRAVILA KUĆNI VIDEO Dala je za njega 200.000 evra, a u tome joj je pomogao bivši muž (VIDEO)\nSVI PRIČAJU O NJENOM PORNO SKANDALU Dara sada glumi anđelčića, svi se zbog OVOGA pitaju: "Šta je sa tobom?" (VIDEO)\nNOVI RAT NA ESTRADI Srpska pevačica optužila Daru Bubamaru da joj je ukrala ideju


Analiza isplativosti aktivnih mera zapošljavanja u Srbiji Digitalni repozitorijum Instituta ekonomskih nauka u Beogradu\nAnaliza isplativosti aktivnih mera zapošljavanja u Srbiji\njz_2015_01.pdf - Published Version\nAktivne mere zapošljavanja su u najrazvijenijim zemljama primenjuju više od 50 godina. Već tokom 70-ih godina obim izdvajanja za finansiranje ovih mera je dostigao nivo od preko 1% BDP. Pošto mere nisu imale isključivo socijalni efekat kao što imaju druga davanja koja se isplaćuju preko nacionalnih službi za zapošljavanje, već pre svega ekonomski, time je bilo potrebno proceniti analizu uticaja navedenih mera. Preko 40 godina se primenjuju brojni metodi evaluacije, a najpreciznije rezultate su dala istraživanja zasnovana na ekonometrijskim metodima. Opšti zaključak starijih radova je bio da su najefektivnije mere javnihradova, dok u novije vreme programi obuke na radnom mestu daju najbolje rezultate. U poslednje vreme postoje neke indicije da subvencije za zapošljavane daju dobre rezultate, ali nema opšteg konsenzusa po tom pitanju. U ovom radu će se dati pregled istraživanja sprovedenih u Srbiji tokom prethodnih pet godina. Istovremeno će je sprovedena analiza efektivnosti mera na različitim učesnicima po stepenu stručne spreme. Rezultati pokazuju neočekivan ishod u kome se efikasnost aktivnih mera značajno uvećava ukoliko se povećava stručna sprema učesnika. postignut trenutnim modelom, kao i mogućnosti primenjivanja drugih modela industrijalizacije na privredu i konkurentnost Republike Srbije.\nAktivne mere zapošljavanja, Tržište rada Srbije


Poslovi iz oblasti sociologije - Poslovi Akademija Oxford\nPoslovi iz oblasti sociologije\nJedna od najmanje zastupljenih oblasti na sajtu poslovi Akademije Oxford silom prilika je i kategorija sociologija. Naravno, to ni u kom slučaju ne znači da u njoj nema oglasa, već da postoji vrlo mali broj poslodavaca koji ih objavljuju, mada diplomirani sociolog može naći posao u brojnim granama.\nIpak od ovih kandidata se zahteva da bez obzira koja radna pozicija je u pitanju, da li socijalni radnik ili stručnjak za organizaciju rada, odnosno diplomirani sociolog, svakako poseduju VI stepen stručne spreme, odnosno završene studije sociologije. Diplomirani sociolog se bavi izučavanjem i praćenjem određene socijalne grupe ljudi, te prikuplja podatke uz pomoć različitih sredstava, bilo da su u pitanju intervjui, ankete ili specijalno osmišljeni eksperimenti, on proučava i prati promene u određenim grupama ljudi zajednicama i različitim organizacijama, te proučava kakav je uticaj između društva i pojedinca u različitim aspektima. A nakon proučavanja on donosi zaključke i to pomno analizirajući dobijene podatke.\nOsim formalnog obrazovanja, od diplomiranog sociologa se zahteva na prvom mestu analitičnost, te visok stepen pisanog i usmenog izražavanja, odnosno jednostavnije rečeno opšta intelektualna zrelost i visoko razvijene veštine komunikacije. Ukoliko je u pitanju radno mesto socijalni radnik ili, pak profesor sociologije u gimnaziji ili nekoj drugoj srednjoj školi, odnosno na fakultetu može se dogoditi da kandidat treba da priloži i određena dokumenta koja zahteva poslodavac. A to se naročito odnosi na radno mesto socijalnog radnika, jer je to posao u državnoj službi, pa se obično od potencijalnih kandidata zahteva i dostavljanje dokaza da je on državljanin Republike Srbije, ali i niza posebnih uverenja i potvrda, ako je to potrebno.\nTakođe, trebalo bi da znate i to da većina poslodavaca koji raspisuju konkurse u okviru kategorije sociologija na sajtu poslovi Akademije Oxford od potencijalnih kandidata očekuje i znanje barem engleskog jezika u pisanoj i govornoj varijanti, ali i određeni nivo iskustva. To se naravno ne odnosi na profesore sociologije, ali se svakako smatra da kandidat treba da poseduje visok nivo opšteg obrazovanja ukoliko želi da se bavi ovim poslom. Pored toga sociolozi mogu da rade i kao profesori predmeta ustav i prava građana ili građanskog vaspitanja, pa je samim tim i polje zapošljavanja ovih stručnjaka znatno veće.\nSvaki diplomirani sociolog bi trebalo da ima i podatak da ukoliko je raspisan oglas za rad na specijalizovanom institutu, onda je neophodno da poseduje dokaz o završenim postdiplomskim studijama. A svi kandidati koji žele da pronađu zaposlenje u okviru ove oblasti moraju znati da je vrlo čest zahtev koji upućuju poslodavci usmeren i na posedovanje iskustva, a da se ponekad može zahtevati i da dostave na uvid istraživačke radove koje su imali prilike da sprovedu.\nPonekad poslodavci zahtevaju i uz radnu biografiju da kandidati dostave i propratno pismo, pa je tada vrlo važno ispoštovati njegovu uobičajenu formu. I na kraju da dodamo i to da svi kandidati koji žele da pronađu posao u okviru kategorije sociologija na sajtu poslovi Akademije Oxford mogu i da dobijaju aktuelne oglase na mejl ako im iz ma kog razloga ne odgovara samostalna pretraga našeg sajta, iako je on vrlo pregledan i lak za korišćenje.


URED ZA DRUŠTVENU BRIGU POKAZUJE SENZIBILITET PREMA NAJRANJIVIJIM KATEGORIJAMA — Bosnjaci.Net\nObjavljeno: 23. August 2020. 17:08:35\n- Novčana pomoć koja je izdvojena za nabavku zaštine opreme za tim ljekara koji je išao u Sandžak, samo je dio podrške i pomoći koju je Rijaset Islamske zajednice obezbijedio kako bi pomogao narodu i bolnicama u Sandžaku, - rekao je Ibrahim Malanović, rukovodilac Ureda za društvenu brigu.\n- Ured za društvenu brigu organizuje i realizuje navedene aktivnosti u saradnji s muftijstvima, odnosno glavnim imamima, čime Islamska zajednica iskazuje solidarnost i ulaže dodatne napore da bi ublažila teškoće i olakšala život najranjivijih kategorija našeg društva. Uključivanje mladih u ovakve projekte ima za cilj da i oni razvijaju empatiju prema nemoćnima u našoj okolini te stiču naviku dobročinstva, - izjavio je Malanović.\n- Islamska zajednica putem Ureda za društvenu brigu pruža ruku pomoći onim kategorijama kojima je pomoć uistinu potrebna, tako da je teško nabrojati sve one do kojih ova pomoć stiže. Poseban senzibilitet se pokazuje prema potrebama povratnika, socijalno ugroženih, učenika i studenata, bolesnih, starih, migranata, te javnih kuhinja. Posredstvom saradnika i koordinatora na terenu Ured svakodnevno ostvaruje neposredan kontakt s ljudima u stanju potrebe u svim dijelovima BiH, a u projektima nerijetko učestvuju i volonteri svih životnih dobi, - naglasio je Malanović.


U prisustvu svih 120 poslanika, Kurti je iznio program vlade u kojem je naglasio da će spoljna politika samoproglašenog Kosova "biti vođena na bazi bilateralnih odnosa", a da će posebn tretman imati dijaspora, "jer je ona finansirala oslobodilački rat".\nOn ističe kaže da će "odnosi sa Srbijom biće vođeni na ravnopravnosti, a u dijalog će biti uključena i pitanja nestalih lica i reparacija štete", te najavljuje podnošenje tužbu protiv Beograda zbog, kako je obrazložio, "zločina na Kosovu".\n"Uvešćemo potpuni politički i ekonomski dijalog sa Srbijom - na bazi reciprociteta", naveo je Kurti.\n"Održaćemo naše obećanje i bićemo vlada štednje. Kabinet će brojati 15, umjesto 23 ministra. Ministri će imati 33 zamenika, umjesto dosadašnjih 88. Naš je cilj da smanjimo troškove administracije, a povećamo sredstva namjenjena realizaciji javnih projekata", naveo je Kurti.\n"Radnici će raditi osam časova dnevno, a 40 nedeljno. Cilj je da dostignemo tri milijarde evra budžeta, što podrazumeva i program nacionalne štednje koji će trajati naredne četiri godine. Bićemo Vlada koja će se posvetiti tehnološkom razvoju, koja na poljoprivrednike neće gledati kao na prosjake", rekao je Kurti.\n"Neće biti zaštićenih. Iskorenićemo korupciju u vladi i institucijama, a borićemo se i za njeno iskorenjivanje iz društva", poručio je Kurti i najavio da će u oblasti socijalne politike takođe biti formiran poseban fond za podršku porodicama koje imaju manje od 5.000 evra primanja na godišnjem nivou.\nKurti je najavio izgradnju (uvezivanje) auto-puta Prizren-Tetovo, kao i rekonstrukciju svih pruga na Kosovu.\nKurtijev kabinet imaće 15 ministarstava od kojih će po šest voditi Samoopredjeljenje i Demokratski savez Kosova, dok bi od ostala tri ministarstva - dva trebalo da budu data Srpskoj listi, a jedno ostalim manjinskim zajednicama.\nKosmet Aljbin Kurti\n4145 glasova 74%


M. K. 24. maja 2020. 07:31\nAmerički predsednik Donald Tramp zapretio je da će SAD snažno reagovati, ako Kina uvede novi Zakon o nacionalnoj bezbednosti u Hongkongu. Velika Britanija, Kanada i Australija zajednički su izrazili duboku zabrinutost zbog narušavanja njegove autonomije, a reagovala je i Evropska unija.\nDenda kaže da Kinezi smatraju da će zakon upravo doprineti da prestane urušavanje principa „jedna zemlja dva sistema“, kako Peking vidi strano mešanje i nemire u Hongkongu tokom prošle godine.\n„Jedan naslov iz kineske štampe „Zakon o nacionalnoj bezbednosti je posmrtno zvono za američko mešanje u stvari Hongkonga“, zapravo pogađa fokusnu tačku ovih reagovanja. Sva ona, a i donošenje ovog Zakona odvijaju se na fonu žestokih sukoba koji su se, pogotovo sa pandemijom koronavirusa, zaoštrili do mere vrlo visokih tenzija između Pekinga i Vašingtona“, kaženaš sagovornik.\n„Povika o tome da će biti ugrožena autonomija Hongkonga je upravo na fonu antikineske kampanje, odnosno američke predizborne kampanje u kojoj je Kina glavni fokus zarad pridobijanja glasača. Ovo je samo korišćenje svih prilika i mogućnosti da se održava tenzija antikineske kampanje“, ocenjuje Denda.\nOčigledno, Kinezi smatraju da SAD i njeni saveznici konačno moraju da shvate da je Hongkong deo Kine i da će sve što se njega tiče određivati i čuvati kinesko zakonodavstvo, a ne američke manipulacije. Poruka Pekinga je da Zapad mora da shvati da se ovde radi o kineskoj unutrašnjoj stvari i da jedan svetski policajac tu nema šta da traži, ocenjuje Denda.\nKako će se Peking braniti\n„Kinezi će u eri antikineske retorike i kampanje čvrsto stajati na očuvanju sopstvenog suvereniteta i nacionalnih interesa. Ne treba zaboraviti da su u toku pripreme da se narednih meseci obnove procesi u Hongkongu, da se stvara situacija haosa koji bi vodio daljem urušavanju tog grada, dela kineske ekonomije. Ovo je korak Pekinga da te stvari predupredi, da zemlja pokaže da brani svoje nacionalne interese i suverenit“, ističe naš sagovornik.\nOn dodaje da Kinezi znaju da je to duga borba u kojoj će biti potrebno koristiti sva sredstva da bi se sačuvali nacionalni i državni interesi.\nOčekuje se da će Svekineski narodni kongres usvojiti Rezoluciju krajem sledeće nedelje, a Zakon o nacionalnoj bezbednosti do kraja jula, a zatim ostaje da ga usvoji i parlament Hongkonga.


MITROVIĆ: Krivokapić i dio poslanika pretvorili Skupštinu i Vladu u parodiju od institucija – Portal Luca\nMITROVIĆ: Krivokapić i dio poslanika pretvorili Skupštinu i Vladu u parodiju od institucija\nPremijer Zdravko Krivokapić i dio poslanika pretvorili su Skupštinu i Vladu u parodiju od institucija, ponizivši i sopstvene funkcije i one u čijem biinteresu trebalo da rade, smatraju u Demokratskoj partiji socijalista (DPS).\nPoslanik te stranke Ivan Mitrović, poručio je da je i vladajućoj većini jasno da Krivokapić nije dorastao funkciji premijera i dodao da su novi skandal režirali Skupština i Vlada.\nKrivokapić i ministar finansija Milojko Spajić nijesu danas došli na sjednicu Odbora za bezbjednost i odbranu na kojoj treba da se raspravlja o ponovnom pokretanju posla sa tranzitom cigareta preko Luke Bar i crnom tržištu cigareta u Crnoj Gori.\n„Neodgovornim i neozbiljnim radom, sramnim odnosom i prema nadležnostima i prema građanima, dio poslanika i premijer pretvorili su i Skupštinu i Vladu u parodiju od institucija, ponizivši i sopstvene funkcije i one u čijem bi interesu trebalo da rade“, kazao je Mitrović.\nOn je ocijenio da je funkcionisanje izvršne i zakonodavne vlasti svedeno na ponižavanje i\nprepucavanje “partnera” iz vlasti, a da njihov nedolazak u skupštinske Odbore i izgovori pokazuju omalovažavanje prema tim tijelima, građanima i državi.\nMitrović je dodao da aktuelna vlast nije u mogućnosti da odgovori na ključna pitanja i da su taoci nezrelog režima svi građani Crne Gore.\n„Dok divljaju cijene, raste nezaposlenost, a budžeta još nema ni na vidiku, dok su infrastrukturni radovi zamrli, a država u svakom smislu tone – vlast, od starta jedino zainteresovana za crkvena pitanja, svakog dana daje primjer kako se ne treba ponašati“, dodao je Mitrović i poručio da je krajnje vrijeme da premijer podnese ostavku.\nMitrović smatra da Krivokapić nije razumio šta je njegov posao i da Vlada nije ostvarila ni jedan pozitivan rezultat u svom radu.\nPovezane teme:DPSIvan MitrovićZdravko Krivokapić


Društvo Autor:Aleksandar Nastevski26. jan. 202212:24 > 13:05\nStrane i domaće rudarske kompanije imaju istražne dozvole za skoro 180 lokacija u Srbiji gde tragaju za raznim sirovinama od bakra, zlata i srebra pa do litijuma i bora. Kako pokazuju podaci Ministarstva rudarstva i energetike, osam lokacija u Srbiji imaju status aktivnog istražnog polja za istraživanje litijuma, od kojih jedna ima najveći broj istražnih lokaliteta - Balkan Exploration.\nNa 31. decembar 2021. godine tri kompanije su u Srbiji imale istražne dozvole za osam lokacija u našoj zemlji, od kojih firma Balkan Exploration ima dozvole za istraživanje litijuma i bora za čak pet lokaliteta, dok Euro Litijum ima za dva i Geo Min Pro iz Smedereva za jedan lokalitet.\nKompanija Balkan Exploration za litijumom i borom traga kod Rekovca na dva lokaliteta (Rekovac i Ursula) za koje ima dozvolu sve do 2023. i 2024. godine, zatim do marta 2024. ima dozvolu za istraživanje litijuma i bora kod Siokovca kod Jagodine.\nOva firma litijum i bor istražuje i u Pranjanima kod Gornjeg Milanovca, a dozvola je izdata do marta 2024. godine, a do ovog perioda Balkan Exploration ima dozvole i za istraživanje litijuma i bora na lokaciji Dobrinja u opštini Požega.\nZa borom i litijumom traga se na dve lokacije kod Valjeva, gde istražuje firma Euro Litijum. Do sredine ove godine Euro Litijum ima dozvolu za istražno polje Valjevo sever, dok je dozvola za Valjevsko-Mionički basen istekla 31. oktobra 2021.godine.\nDo kraja 2024. godine na lokalitetu Janoki kod Kraljeva dozvolu za istraživanje litijuma ima i smederevska kompanija Geo Min Pro.\nĆuta: Isti koji daju dozvole su gurali naše reke u cevi\nAleksandar Jovanović Ćuta iz "Ekološkog ustanka" pita se ko "štanca" dozvole za istražne radnje po Srbiji i dodaje da Rio Tinto "nije jedini koji kopa po Srbiji".\nOn ističe da najviše kompanija ima istražna prava za zlato i pita se da li je to u interesu naroda, posebno onog koji živi na Homolju, a gde kanadska kompanija Dandi planira da eksploatiše zlato pomoću cijanida. Kako kaže taj projekat mora momentalno da se prekine.\n"Homolje je čist primer za "čerupanje" prirode po principu ko šta dohvati. Svi koji izdaju dozvole za istražne radnje, eksploataciju, isti ti su gurali naše reke u cevi, sve su to navodno pokrili zakonskim aktima i onda na terenu imate brutalno uništavanje prirode ono malo ljudi što je tamo ostalo. Sve to mora da se momentalno zaustavi i preispita svaka lokacija", kaže Jovanović.\nOn se pita da li je zlato strateški interes Srbije ili možda treba da služi tome da bi "ministarka (rudarstva Zorana) Mihajlović nosila ogrlice, minđuše i kitila se zlatom".\nNemojte više da se igrate sa narodom, poručuje Jovanović i dodaje da Srbija nije rudarska zemlja.\n"Da li ima neko ko ovde može da se bavi poljoprivredom, a da se sutradan ne pojavi neko sa sondama. U interesu ovog naroda nije sigurno cijanid i sumporna kiselina", pita se Ćuta.\nOn ističe da se "sve rešava" 3. aprila i da Srbija ima priliku da odluči da li će "dovesti iste ljude na vlast zbog kojih će se opet mlatiti po autoputevima i šumama".\nUpitan o Balkan Exploration-u koji ima najviše dozvola za istraživanje litijuma, Jovanović se pita ko je vlasnik te firme i poziva ga da izađe pred kamere i kaže narodu šta mu je plan, kao i koliko je to dobro za lokalno stanovništvo.\n"A ne samo da se jedan dan samo pojavi neki Exploration, pa pitaj boga ko su vlasnici. Na kraju će put da nas dovede do Kajmanskih ostrva to se obično tako završava", kaže on.\nKOMPLETAN TEKST ČITAJTE U NOVINAMA NOVA.\nBonus video - Pbuna u Gornjim Nedeljicama\nAleksandar Jovanović ĆutaBalkan exploration and miningBoreksploatacija litijumaEuro litijumlitijumrudarstvo


"Slede dve krupne reforme u poboljšanju poslovnog ambijenta - prva je u mojoj nadležnosti i to će biti kompletna modernizacija Poreske uprave - imamo u planu da u ovoj i narednoj godini ukinemo nekih pet miliona obrazaca", rekao je Dinkić.\nOn je za televiziju B92 rekao da je druga stvar "ukidanje nepotrebnih birokratskih procedura za izdavanje građevinskih dozvola".\nUpitan može li se očekivati u 2013. godini prodaja javnih preduzeća, kako bi se popunile "rupe u budžetu", Dinkić je odgovorio da ćemo za "ona javna preduzeća koja su nagomilala gubitke, a koja bi mogla biti tržišno uspešna, sigurno pronaći starteške partnere".\n"Galenika će prva ići na međunarodni tender, zato što je neoprostivo da u farmaceutskoj industriji neko napravi minus od 175 miliona evra", rekao je on.\nDinkić je izrazio nadu "da ćemo uspeti da nađemo jednog dugoročnog partnera koji će oporaviti Galeniku i vratiti je na puteve stare slave".\nDinkić je naveo i da će novi budžet za 2013. godinu doneti mnogo manje troškove državi i stabilizaciju javnih finansija.\n"Naš plan je da pozitivne efekte premestimo na perspektivnu privredu, da se ona pokrene, da preko izvoza donese novu vrednost u zemlju", naveo je on.\nDinkić kaže i da bi "onda te pozitivne efekte preneli i svim ostalima, ali to će biti tek u 2014. godine".\n"Dakle ova godina će biti teška, ali očekujemo da će biti prelomna za našu izvoznu privredu", rekao je on.\nDinkić smatra i da će "početak kraja krize biti privredni rast od dva odsto, jednocifrena inflacija i rast izvoza 25 odsto", istakvši da "iako deluje puno mislim da nam je to neophodno".\n"Mislim da problem u ovoj godini neće biti budžet - to će biti rešeno i to uspešno. Mislim da će najveći problem biti kako da rešimo pomoć privrednicima, da pokrenu proizvodnju, jer tu leži izlazak Srbije iz krize", rekao je on.\nDinkić je najavio i da će neke reforme u javnom sektoru početi ove godine, "pre svega u finansiranju zdravstva".\n"Nećemo više da finansiramo gubitaše, nego ćemo pokušati da pronađemo neka rešenja koja su trajna za njih, a da se novac svih građana Srbije ne koristi za pokrivanje nekih dubioza u preduzećima koja za njih nemaju nikakvu perspektivu", rekao je Dinkić.


Da li će i Rusima kao Japancima biti zabranjeno da imaju struk deblji od 90 cm - Sputnjik Srbija\n19:48 14.02.2019 Preuzmite kraći link\nOna je rekla da „Rospotrebnadzor“ u okviru rada na poboljšanju kvaliteta ishrane u Rusiji veoma pažljivo proučava iskustvo zemalja koje imaju stanovnike sa najdužim životnim vekom, onih koje razumeju povezanost ishrane sa zdravstvenim stanjem i dugovečnošću i reaguju na to.\nOna je objasnila da je u Japanu u okviru programa „Spasavanje nacije“ na snazi potprogram za optimizaciju ishrane stanovništva uz upotrebu morskih plodova i vitamina. Usvojen je „Metabo-zakon“, prema kome svaki japanski državljanin starosti od 40 do 75 godina svake godine obavezno mora da meri obim struka.\nCrna prognoza: Epidemija gojaznosti u Srbiji, za dve godine biće mnogo gore nego danas\n„U Japanu je zabranjeno da se ima obim struka veći od 90 centimetara, dok prosečan muškarac u Americi ima obim struka oko 102 centimetra. Ako se prilikom godišnje provere utvrdi da državljanin Japana ima obim struka koji prelazi zakonsku normu, Vlada uvodi ograničenja u skladu sa kojima je on obavezan da prisustvuje redovnim savetovanjima. Novčane kazne za kompanije koje se ne brinu o zdravlju svojih radnika mogu dostići i 19 miliona dolara“, istakla je Popova.\n„Prilikom dobijanja državljanstva Novog Zelanda neophodno je priložiti potvrdu o tome da vaš indeks telesne težine ne prelazi 35. Osobe sa visokim indeksom telesne mase ne zadovoljavaju standarde nacionalne politike o zdravoj ishrani, koji su povezani sa dugoročnim rizicima, uključujući i finansijski, za sistem zdravstvene zaštite“, dodala je Popova.\n„Proučavamo primere drugih zemalja koje su uspele da ostvare značajne rezultate na ovom polju. Koliko je to prihvatljivo za Rusiju i njene građane, pitanje je kojim ćemo se baviti tokom prve godine rada na nacionalnim projektima. To će pokazati rezultati istraživanja i kontrole kvaliteta proizvoda, koje danas sprovodimo. Iako pokazatelji bezbednosti proizvoda na policama pokazuju da je situacija stabilna i da se ne pogoršava, pokazatelji kvaliteta su ono što danas zahteva dodatnu regulaciju“, zaključila je Popova.


DRAMA U PARIZU: Napadač sa nožem i gvozdenom šipkom ranio sedam osoba! - Informer\nNapadač naoružan nožem i gvozdenom šipkom ranio je u nedelju uveče u Parizu sedam osoba, od kojih četiri teško, saopštilo je parisko tužilaštvo\nNapad je izveden u 19. arondismanu, oko 22:45 sati, prenosi "Parizjen", koji navodi, pozivajući se na izvor blizak istrazi, da u ovoj fazi istrage nema elemenata koji bi ukazivali na teroristički napad.\nNapadač, koji je punoletan i pretpostavlja se da je Avganistanac, prvo je ubo nožem tri osobe u blizini bioskopa MK2, a potom su muškarci koji su se nalazili na obližnjem terenu za boćanje pokušali ga da zaustave.\nDruga ranjena osoba je teško povređena ubodom nožem u glavu.\nAvganistanac povređeni Pariz napad nožem\n18:12 Politika 11\n(VIDEO) JOŠ JEDAN NAPAD! Nožem napao pešake u ruskom gradu Surgut, IMA POVREĐENIH\nUŽAS U HRVATSKOJ: Maloletnik nožem izbo šest osoba u kafiću u Slatini!


Evropska unija – GayEcho\nSavet Evrope zatražio je danas od država da zaštite LGBT osobe tokom zdravstvene krize i izolacije usled pandemije korona virusa. „Vlade i civilno društvo treba da nastave sa naporima da […]\nBudi deo evropskog LGBTI istraživanja\nPočeo je drugi krug evropskog istraživanja o lezbejkama, gej, biseksualnim, transrodnim, interseks i nebinarnim osobama, te o drugim osobama nedefinisanog pola. Osim povremenih novinskih izveštaja o diskriminaciji nad lezbejkama, gejevima, […]\nKoja je zemlja u Evropi najbolja za LGBT populaciju?\nEvropska zemlja u kojoj su parava homoseksualaca najugroženija jeste Azerbejdžan, pokazuje istraživanje grupe ILGA-Evrope. Istraživači su rangirali države duž skale od 0 do 100 u odnosu na to u kom […]\nEvropski parlament oštro osudio Bruneje\nEvropski parlament (EP) je oštro osudio Bruneje zbog uvođenja “retrogradnih” islamskih zakona kojim se kažnjavaju smrću kamenovanjem homoseksualci i preljuba. Ovaj sultanat je izazvao oštre kritike međunarodne zajednice zbog usvajanja […]\nPojam bračni drug obuhvata istopolne bračne drugove\nSud Evropske unije danas je objavio presudu u kojoj kaže da pojam bračni drug, u smislu odredbi Unije o slobodi kretanja i boravka njenih građanja i članova njihove porodice, obuhvata […]\nDržave Evropske unije treba da priznaju istopolnim supružnicima pravo da žive i rade kod njih iako ne dozvoljavaju gej brakove, rekao je u četrvrtak Generalni zastupnik Melkior Vatelet, viši savetnik […]\nEvropski sud za ljudska prava osudio je 14. decembra Italiju zbog nepriznavanja istopolnih brakova i odredio simboličnu nadoknadu tužiocima, što će zemlji doneti još negativnog publiciteta. Iako homoseksualci u Italiji […]\nEvropski sud razmatra priznavanje gej brakova\nEvropski sud pravde počeo je da razmatra priznavanje istopolnih brakova u zemljama Evropske unije gde takvi brakovi nisu legalni. Ročište u Luksemburgu juče se održalo na zahtev Ustavnog suda Rumunije. […]\nSrbija među najgorima u regionu\nEvropa se generalno smatra LGBT-frendli, odnosno prijateljski nastrojenom prema LGBT populaciji, mada se ne može reći da je u svim delovima starog kontinenta tako. Godišnja lista jednakosti organizacije ILGA pokazuje […]\nSvaka sedma osoba sa HiV-om u EU ne zna da je zaražena\nU Evropskoj uniji svaka sedma osoba zaražena HIV-om ne zna da ima taj virus, try pokazao je izveštaj Evropskog centra za prevenciju i kontrolu bolesti (ECDC). Istovremeno, healing Svetska zdravstvena […]\nKara Delevinj progovorila o svojoj panseksualnosti


Delegacija EBRD-a u posjeti Kantonu Sarajevo: Rekonstrukcija vodovodne mreže je i dalje prioritet Vlade KS | Skupština Kantona Sarajevo\nDelegacija EBRD-a u posjeti Kantonu Sarajevo: Rekonstrukcija vodovodne mreže je i dalje prioritet Vlade KS\nProjekti rekonstrukcije vodovodne mreže, “zelenog grada” i gradskog saobraćaja bili su povod današnjeg sastanka premijera Kantona Sarajevo Elmedina Konakovića sa direktorom Ureda Evropske banke za obnovu i razvoj (EBRD-a) za Bosnu i Hercegovinu Ianom Brownom, zamjenicom direktora za sektor infrastrukture Linom O'Grady i specijalistom za vodu dr Davidom Tylerom. Sastanku su prisustvovali ministri komunalne privrede i infrastrukture, prostornog uređenja, građenja i zaštite okoliša te saobraćaja Senad Hasanspahić, Čedomir Lukić i Mujo Fišo.\n“Rekonstrukcija vodovodne mreže ostaje prioritet Vlade Kantona Sarajevo”, naglasio je ovom prilikom premijer Konaković te pojasnio da je potencijal preduzeća "Vodovod i kanalizacija" enorman, ali da gubici vode zbog dotrajale vodovodne mreže i njenog nelegalnog korištenja iznose preko 70 posto.\nPotcrtao je i da se u ovoj godini namjeravaju početi radovi na rekonstrukciji mreže, kao i da će učinit sve da se s tim aktivnostima krene.\nPo riječima premijera Konakovića, izvorišta vode su kapacitetom dovoljna da zadovolje potrebe za snabdijevanje Sarajeva pitkom vodom, ali je isključivi problem infrastruktura i menadžment vodovoda.\nPredstavnici EBRD-a izrazili su svoje nezadovoljstvo zbog pasivnog odnosa menadžmenta preduzeća “Vodovod i kanalizacija” te izrazili sumnju da takav odnos može dovesti do problema u realizaciji projekta rekonstrukcije vodovodne mreže.\nEBRD ima dobru saradnju sa Vladom Kantona Sarajevo, ali smatraju kako je upravo sad došao trenutak da se ona dodatno unaprijedi, te su izrazili spremnost za nove kreditne aranžmane.\n“Projekt 'zelenog grada' je vrlo značajan, jer ukoliko ga podržite, zajedno sa Akcionim planom koji on podrazumijeva, imate mogućnost da dobijete konsultante koji će identificirati određene okolišne parametre koji su zastupljeni u svjetskim standardima”, pojasnila je zamjenica O'Grady te dodala kako se na osnovu toga mogu pripremiti novi programi investicija.\nPremijer Konaković je poručio kako su za Kanton Sarajevo pored rekonstrukcije vodovodne mreže, rješavanje pitanja čistog zraka i uređenje gradskog saobraćaja od vitalnog značaja.\n“Problem zagađenog zraka ne traje tokom cijele godine, ali je situacija vrlo loša krajem decembra i početkom januara i mi zajedno sa resornim ministarstvom i donatorima činimo sve da to riješimo”, rekao je premijer Konaković.\nMinistar Lukić će podržati projekt “zelenog grada”, jer svaki vid pomoći je dobro došao, naročito što bi se uz konsultante i njihove procjene moglo doći i do potrebnih finansijskih sredstava, a resorno ministarstvo već radi na energetskoj efikasnosti objekata.\nKada je u pitanju realizacija trećeg projekta koji se tiče saobraćaja, predstavnici EBRD-a su se složili kako se on neće moći realizirati dok se ne rekonstruiše vodovodna mreža.


“Spremni smo i dalje surađivati kako bi se ovaj dio BiH nastavio razvijati”\nPremijer Federacije BiH Nermin Nikšić sa saradnicima posjetio Bosansko-podrinjski kanton Goražde\nPremijer Federacije Bosne i Hercegovine Nermin Nikšić boravio je danas sa saradnicima na području Bosansko-podrinjskog kantona Goražde.\nNa sastanku sa predsjedavajućim Skupštine Suadom Došlom, premijerom Emirom Fraštom i ministrima u Vladi Bosansko-podrinjskog kantona Goražde on je razgovarao o stanju na području ovog kantona koji iz godine u godinu bilježi pozitivan trend u izvozu i zapošljavanju.\nStalni rast broja zaposlenih i razvoj privrednih subjekata podržaće i federalna Vlada, istakao je nakon sastanka premijer Nikšić, a takođe neće izostati ni finansijska podrška kantonalnom budžetu.\nNaime, od predviđenih 4, 5 miliona maraka potpore budžetu ovog kantona do sada je od strane Vlade FBiH doznačena polovina tih sredstava dok se prema najavama ostatak očekuje do kraja godine.\n„Odnos Vlade F BiH prema Vladi BPK Goražde kada je riječ o finansiranju tokom godine se promijenio i moram reći da nikada nismo dobili više sredstava u prvih šest mjeseci- kazao je premijer BPK Goražde Emir Frašto, koji je potvrdio da se nastavlja tren razvoja ovog kantona .\nMeđutim, u BPK Goražde nisu zadovoljni činjenicom da Vlada FBiH nije dala garancije za austrijski kredit kojim bi se osigurala sredstva za nabavku opreme Kantonalnoj bolnici u Goraždu.\n-Mi smo imali dobru volju ali je problem što je zbog iznosa kredita i prezaduženosti ovoga kantona , davanje garancije sa aspekta zakonitosti bilo zaista nemoguće, kazao je Nermin Nikšić, premijer FBiH, te dodao da će se tražiti druga rješenja kako bi se ovaj problem riješio.\nIzmjene i dopune Zakona o pripadnosti javnih prihoda, također su bile tema sastanka u Goraždu.\nAktuelna vlast u BPK Goražde već duže vrijeme upozorava da je ovaj prostor oštećen raspodjelom finansijskih sredstava po tom osnovu, posebno zbog činjenice kako je udio ovog kantona u akumuliranju tih sredstava jedan od najvećih u Federaciji.\nPremijer Nikšić pojašnjava kako je svjestan da ne mogu svi biti zadovoljni tim rješenjem ali je dodao kako je ipak u najtežoj finansijskoj poziciji Posavski kanton, te je stoga preovladalo opredjeljenje da se pomenutom raspodjelom najviše pomogne upravo tom kantonu.\nNikšić je dodao kako i situacija sa raspodjelom javnih prihoda ide u prilog konstataciji kako je stanje u Federaciji neodrživo.\n„Spremni smo otvoriti priču o potpunoj rekonstrukciji Zakona o pripadnosti javnih prihoda i mislim da se rješenje koje ja imam jednom dijelu Federacije ne sviđa, ali Federacija finansijski ne može opstati u ovakvoj situaciji. To bi po meni podrazumijevalo ukidanje kantona uz osiguranje nekih kvalitetnih regija i osiguranje jedankopravnosti svih građana i naroda u F BiH. Postoje za to modaliteti u svijetu, samo jedni u druge ovdje trebamo imati više povjerenja“- kazao je Nikšić.\nNakon sastanka u Vladi BPK Goražde, federalni premijer Nermin Nikšić u pratnji svojih domaćina posjetio je privredne subjekte u industrijskim zonama „Pobjeda“, „Vitkovići“ i „Bektoprecisa“ gdje se iz dana u dan razvija pozitivna goraždanska priča.


Džaferović u UN-u s ambasadorima Britanije i Francuske\n12.05.2022 / 15:29 Politika - Nev York\nRazgovarano je o evropskom i evroatlantskom putu Bosne i Hercegovine, sa posebnim fokusom na predstojeći summit Evropska unija – Zapadni Balkan, koji će biti održan u okviru francuskog predsjedavanja Evropskom unijom.\nPredsjedavajući Predsjedništva Bosne i Hercegovine Šefik Džaferović se u New Yorku sastao sa ambasadoricom Ujedinjenog Kraljevstva Velike Britanije i Sjeverne Irske Dame Barbarom Woodward\nRazgovarano je o sjednici Vijeća sigurnosti posvećenoj krizi u Bosni i Hercegovini, kao i sveukupnim aktivnostima Vijeća sigurnosti koje se tiču Bosne i Hercegovine.\nPredsjedavajući Džaferović je naglasio da je izuzetno važno što je diskusija na Vijeću sigurnosti bila u znaku jasnih osuda blokada institucija i secesionističkih poteza kojima vlasti entiteta Republika Srpska potkopavaju Dejtonski mirovni sporazum i sveukupnu evropsku sigurnost u izuzetno krhkoj geopolitičkoj situaciji.\nPredsjedavajući Predsjedništva BiH je tokom razgovora pozdravio odluku Vlade Ujedinjenog Kraljevstva o uvođenju sankcija zvaničnicima iz entiteta Republika Srpska odgovornim za secesionističke aktivnosti.\nRazgovarano je o potrebi da se osiguraju finansijska sredstva za provođenje izbora u novembru, te o odgovornosti onih koji vrše opstukcije u vezi s time, kao i o raspravi na Vijeću sigurnosti o produženju mandata Misije Althea koja predstoji u novembru.\nRazgovarano je o ruskom utjecaju u Bosni i Hercegovini, te o snažnim posljedicama ruske agresije na Ukrajinu na stabilnost Bosne i Hercegovine i Zapadnog Balkana.\nPosebna pažnja posvećena je potrebi da se Zapadni Balkan oslobodi ovisnosti o ruskom gasu i nafti, a u kontekstu toga je istaknut značaj izgradnje južne interkonekcije u Bosni i Hercegovini.


Milovanović ponosna; Maljković: Ispunile su zadatak\nBeta\t 16. avgusta 2016. 18:25\nKošarkašica Srbije Jelena Milovanović rekla je danas da je ponosna na svoje saigračice pošto su odigrale fenomenalnu utakmicu u četvrtfinalu i pobedile Australiju i da ekipa mirno dočekuje polufinalni duel na Olimpijskim igrama u Rio de Žaneiru.\n“Imao dan da se spremimo za polufinale, lagano ulazimo u tu utakmicu. Nećemo sada mnogo da se radujemo… Odigrale smo fenomenalnu utakmicu, ponosna sam na svaku od igračica i na one koje su se pod košem borile sa Liz Kembidž, koja nije jednostavna za čuvanje. Sada mirno, idemo da se odmorimo i pripremimo za polufinale”, rekla je Milovanović novinarima posle utakmice.\nKošarkašice Srbije plasirale su se u polufinale Olimpijskih igara pošto su pobedile Australiju sa 73:71.\n“Lepo smo danas ustale, naspavale smo se, naručkale i došle da se borimo sa njima. Borile smo se 40 minuta, najzad smo odigrale od prvog do poslednjeg minuta i ispratile sve što je (selektorka) Marina (Maljković) tražila od nas, što do sada nismo radile. One jesu svetska sila, ali nisu nepobedive, evo pobedile smo ih i napravile utakmicu zanimljivom. Promašile smo mnogo slobodnih bacanja, ali stvarno nije lepo dobiti Australiju sa 20 razlike”, rekla je Milovanović.\n“Ne mogu da opišem ovaj osećaj, igrati na Olimpijskim igrama, gde nismo bile 20 godina, a sada ćemo da se borimo za medalju. Kao u Madjarskoj prošle godine (Evropsko prvenstvo), ne stajemo sad”, dodala je ona.\nNa konstataciju novinara da je rvač Davor Štefanek obezbedio medalju za Srbiju, Milovanović je rekla da su to divne vesti i da se nada da će vaterpolisti pobediti i da će ovaj dan biti uspešan za srpske sportiste.\nSelektorka Srbije Marina Maljković čestitala je svojim igračica na ispunjenom zadatku.\n“Zadatak je bio da odigramo jednako kao tim i u odbrani i u napadu, da svih pet na terenu i sve igračice na klupi, zajedno sa stručnim štabom mislimo jedno, da u svakom napadu i svakoj odbrani niko ne iskače iz sistema i slučajno pomisli da uradi nešto drugo. Svaka im čast na tome što su uradile. Drugi zadatak je bilo vreme, sve ekipe i Japan, Turska, Belorusija i Brazil su igrali egal sa Australijom, a onda ih Australija sve samelje u poslednjoj četvrtini na svoje ogromno iskustvo i individualni kvalitet”, rekla je Maljković.\n“Zato sam im govorila da utakmici pristupe četiri puta po 10 minuta, da od četiri četvrtine naprave utakmicu za sebe jer jedino na taj način možemo da dobijemo. Videli ste šta se desilo na kraju, sa kojom razlikom smo pobedili, u kojim momentima. Želim da im čestitam na tome, nema stajanja”, dodala je selektorka Srbije.


Zeljković: Britanski soj virusa doći će i u RS, ako već nije – mojKontakt portal – Radio Televizija Kontakt\nPrvi slučaj britanskog soja virusa korona juče je potvrđen u Srbiji, a Branislav Zeljković, direktor Instituta za javno zdravstvo RS, za “Nezavisne” je kazao da očekuju da ovaj soj pređe iz Srbije u Republiku Srpsku, ako već dosad nije.\n“Klinička slika koju ovaj soj virusa korona izaziva se ne razlikuje mnogo od kliničke slike drugih sojeva. Na sreću ovaj soj virusa korona ne razvija srednje tešku ili tešku kliničku sliku, već se samo brže i lakše prenosi“, objasnio je Zeljković.\n“Mi smo uvjereni da ćemo veoma brzo riješiti pitanje kvalitetne nabavke vakcina putem naših dokazanih prijatelja i obezbijediti da građani RS budu uključeni u proces opšte vakcinacije. Vakcinacija će biti stvar onih koji to žele, a naša je obaveza da obezbijedimo vakcine”, rekao je Dodik poslije sjednice Izvršnog komiteta SNSD-a u Banjaluci.\nDodik je podsjetio da je RS platila 400.000 vakcina putem programa “Kovaks” više od šest miliona maraka, a tih vakcina nema.\n“Preduzimamo sve mjere kako bismo u saradnji s proizvođačima obezbijedili da Republika Srpska ima dodatni broj vakcina”, naglasio je Dodik.


Samsung očekuje da učetvorostruči profit iz sektora automobilske industrije - Auto Republika\nSamsung Electronics smatra da je vreme za ulog na dobitnu kombinaciju zvanu – električna, digitalno povezana i autonomna vozila. Kompanija predviđa da bi prodaja u okviru automobilske industrije mogla da se učetvorostruči do sredine naredne dekade.\nPredsednik i šef za strategiju kompanije, Jang Son, opisao je trenutni Samsungov udeo od pet milijardi dolara prihoda iz automobilske industrije kao skroman, ali on veruje da automobili nude jednu od najboljih dugoročnih mogućnosti za kompaniju, poznatu po Galaxy telefonima.\n„To za Samsung nije puno, jer mi imamo prihode od 200 milijardi dolara, ali ja se nadam da će taj udeo tokom vremena da se poveća i da ćemo dostići 20 milijardi do 2025.“, rekao je Son.\nDa bi se stvorili uslovi za funkcionisanje nivoa 3 autonomne vožnje, Samsung procenjuje da će proizvođači morati da instaliraju senzore, elektroniku i softver, u vrednosti od oko 2.500 dolara po automobilu. Kako vozila budu opremljenija sa više komponenti, električna arhitektura, što Son naziva „cevovodom“, mora se prilagoditi na taj način da se uskladi sa rapidno rastućom brzinom razmene podataka.\nUmesto stotina megabajta informacija koje generišu aktuelni automobili u toku dana, nivo 3 automobili, poput Audija A8, moraće da se izbore sa stotinama gigabajta, pa i terabajta kada budu u potpunosti autonomni. „Kada imate porast količine podataka od 100.000 puta, onda sve što radite oko svog „cevovoda“ mora da se menjai“, rekao je on. „To je kao da imate malu bazu podataka u prtljažniku, to je neverovatna mogućnost za IT kompanije poput nas.“\nSamsung je već preuzeo korak ka to cilju sa kupovinom Harman International Industriesa, vrednom osam milijardi dolara. Takođe, ima još 80 milijardi na raspolaganju. Sada je u fazi kreiranja novog ADAS (sistem napredne vozačke asistencije) poslovnog entiteta kojeg vodi Džon Apsmajer, koji se Samsungu pridružio prošle godine, došavši iz Delphija, gde je pomagao u razvoju platforme za autonomna vozila.\nKljučni proizvod u 2021.\nDotični proizvod bi u proizvodnju trebalo da uđe 2021., kao investicija od nekoliko miliona dolara, a Son smatra, da će nova „open-source“ platforma za autonomna vozila postati standard u okviru industrije.\nUz harmonizaciju interfejsa i dizajniranja interoperativnog softvera, treća lica će moći nezavisno da razvijaju komponente i aplikacije. Na taj način, proizvođači automobila mogu jednostavno ubace komponente dostupne na tržištu, za koje smatraju da su najbolje u klasi, bez neophodnosti da redizajniraju ili prepakuju vozila.\nSon argumentuje ovaj pristup time što on podstaći brzinu inovacija, omogućujući tehnologiju autonomne vožnje iskoristivom po mnogo nižim cenama, uz uvođenje tržišne funkcionalnosti za koju bi inače bilo potrebno deset godina.\nRazvijen zajedno sa TTTech kompanijom iz Austrije, Samsungov prototip sistem, kojeg je demonstrirao na IAA u Frankfurtu u septembru, izgleda kao mali laptop računar, ali je dizajniran izdrži mnogo, mnogo više. U suštini, on je poput naprednije i fleksibilnije verzije takozvanog „zFAS“-a, koji kotroliše sisteme nivoa 3, prisutne u Audiju A8, što Son naziva „velikom potvrdom“ tehnologije koju planira da koristi.\nTrenutno, Samsungova „Ethernet“ arhitektura može da prenese 6 gigabita podataka po sekundi između desetina elektronskih kontrolnih jedinica, ali kompanija želi da poveća tu brzinu. „U suprotnom, cev nedovoljnog prečnika neće moći da sprovede podatke“, rekao je Son, koristeći prethodno navedenu metaforu.\nDa bi proizvođačima automobila ponudio najbolju moguću fleksibilnost, Samsungov princip nadgradnje je relativno jednostavan. Primera radi, jedna jedinica bi bila dovoljna za postizanje nivoa 3, odnosno njegove funkcionalnosti. Za više nivoe autonomne vožnje, proizvođači jednostavno mogu da dodaju jedinice koje su u skladu sa njihovim potrebama, tako što će ih ređati jedne povrh drugih ili ih aranžirati u ravnu površinu, u zavisnosti od potreba paketa. To bi vozilima omogućilo kalkulacije od 20 do 200 teraflopa, što je mera broja kalkulacija po sekundi.\nSon je takođe rekao da ga aktuelni izazovi koji se nalaze pred proizvođačima automobila podsećaju na transformaciju IT industrije u poslednjih 20 godina, kada je svaka kompjuterska kompanija koristila svoju sopstvenu odgovarajuću arhitekturu. Danas, „cloud“ servisi poput Amazon Web Solutionsa su standardizovani i međuoperativni, pružajući klijentima mogućnost da prikače najnovije mikroprocesore ili čipove, bez bojazni u vezi sa kompatibilnošću hardvera.\n„Ove komponente, mogu da ubrzaju usvajanje nove tehnologije“, rekao je Son, „na kraju krajeva, niko ne može sebi da priušti tehnologiju koja je mrtva na kraju. To je preskupo.“\ntags: amazon autonomna vožnja EV izdvojeno samsung TTTech\nprevious Šta Uber očekuje od uvođenja robotizovanih taxi vozila? (Intervju)\nnext 6 razloga zbog kojih bi svet bio bolji bez kompanije Uber\nVolkswagen sprema baterije u čvrstom obliku\n15/09/2018 - 06:50\nJLR ima četiri problema: dizel, uska gama, Alfa Romeo i Volvo (ANALIZA)\n01/06/2018 - 11:59\nTesla u Nemačkoj aplicirao za državne subvencije\n27/01/2020 - 09:27\nBMW u Rusiji od sjaja do očaja\n21/03/2021 - 16:05